Instaliranje tehnologije Java u programu Internet Explorer - Pomoć za Microsoft Windows\nInstaliranje tehnologije Java u programu Internet Explorer\nInternet Explorer 10 je dizajniran da obezbedi iskustvo bez dodataka. Dodaci, kao što je Java, radiće samo u programu Internet Explorer za stone računare.\nInstaliranje Java tehnologije u programu Internet Explorer za stone računareOtvorite Internet Explorer za stone računare.Idite na lokaciju Java.com.Dodirnite ili kliknite na dugme Besplatno preuzimanje Java tehnologije, a zatim dodirnite ili izaberite stavku Prihvati i pokreni besplatno preuzimanje. Ako vam bude zatražena administratorska lozinka ili potvrda, unesite lozinku ili pružite potvrdu.Na traci obaveštenja dodirnite ili kliknite na dugme Pokreni. Ako vam bude zatražena administratorska lozinka ili potvrda, unesite lozinku ili pružite potvrdu.Dodirnite ili kliknite na dugme Dalje, a zatim dodirnite ili kliknite na dugme Završi.Deinstaliranje starijih verzija tehnologije JavaBrzo prevucite prstom sa desne ivice ekrana (ako koristite miš, postavite ga u gornji desni ugao ekrana i pomerite pokazivač miša nadole), dodirnite ili izaberite stavku Pretraga, u polje za pretragu unesite termin Kontrolna tabla, dodirnite ili izaberite stavku Aplikacije, a zatim stavku Kontrolna tabla.Dodirnite ili izaberite stavku Programi, a zatim stavku Deinstaliraj program.Sa liste aplikacija izaberite Java, a zatim dodirnite ili kliknite na dugme Deinstaliraj. Od vas se može tražiti administratorska lozinka ili potvrda.Ako imate problema sa instaliranjem ili korišćenjem tehnologije Java, potražite odgovore u Java centru za pomoć.\nInstaliranje tehnologije JavaOtvaranje programa Internet ExplorerIdite na lokaciju Java.com.\nKliknite na dugme Besplatno preuzimanje tehnologije Java i izaberite stavku Prihvati i započni besplatno preuzimanje. Ako vam bude zatražena administratorska lozinka ili njena potvrda, otkucajte lozinku ili je potvrdite.Na traci sa obaveštenjima kliknite na dugme Pokreni. Ako vam bude zatražena administratorska lozinka ili njena potvrda, otkucajte lozinku ili je potvrdite.Kliknite na dugme Instaliraj, a zatim kliknite na dugme Zatvori.\nDeinstaliranje starijih verzija tehnologije JavaOtvorite stavku „Programi i funkcije“ tako što ćete kliknuti na dugme Start, izabrati stavku Kontrolna tabla, stavku Programi, a zatim stavku Programi i funkcije.Na listi izaberite stavku Java, a zatim kliknite na dugme Deinstaliraj. Od vas se može tražiti administratorska lozinka ili potvrda.Ako imate problema sa instaliranjem ili korišćenjem tehnologije Java, potražite odgovore u Java centru za pomoć. Instaliranje tehnologije JavaOtvaranje programa Internet ExplorerIdite na lokaciju Java.com.\nDeinstaliranje starijih verzija tehnologije JavaOtvorite stavku „Programi i funkcije“ tako što ćete kliknuti na dugme Start, izabrati stavku Kontrolna tabla, stavku Programi, a zatim stavku Programi i funkcije.Na listi izaberite stavku Java, a zatim kliknite na dugme Deinstaliraj. Ako vam bude zatražena administratorska lozinka ili njena potvrda, otkucajte lozinku ili je potvrdite.Ako imate problema sa instaliranjem ili korišćenjem tehnologije Java, potražite odgovore u Java centru za pomoć.\nKliknite na dugme Besplatno preuzimanje tehnologije Java i izaberite stavku Prihvati i započni besplatno preuzimanje. Ako vam bude zatražena administratorska lozinka ili njena potvrda, otkucajte lozinku ili je potvrdite.Ako se pojavi žuta traka sa informacijama, kliknite na nju i izaberite stavku Instaliraj ActiveX kontrolu ili Instaliraj dodatak.Na traci sa obaveštenjima kliknite na dugme Pokreni. Ako vam bude zatražena administratorska lozinka ili njena potvrda, otkucajte lozinku ili je potvrdite.Kliknite na dugme Instaliraj, a zatim kliknite na dugme Zatvori.


Nemačka ne očekuje danas odluke o Grčkoj - 09.03.2015, Sputnik Srbija\nNemačka ne očekuje danas odluke o Grčkoj\nNemačka ne očekuje da će ministri finansija evrozone na današnjem sastanku u Briselu doneti neke konkretne odluke o reformama u Grčkoj u okviru nastavka... 09.03.2015, Sputnik Srbija\n11:37 09.03.2015 (Osveženo: 16:19 05.10.2015)\n© AP PhotoZastave Grčke i EU na Grčkoj ambasadi u Briselu\nNemačka ne očekuje da će ministri finansija evrozone na današnjem sastanku u Briselu doneti neke konkretne odluke o reformama u Grčkoj u okviru nastavka kreditne pomoći toj zemlji, saopšteno je danas u Berlinu.\n"Ne očekujem konkretne odluke Evrogrupe", izjavio je nemački zvaničnik iz Ministarstva finansija štefen Kampeter u izjavi za nemački radio.\nKampeter je odbacio predlog grčkog ministra finansija Janisa Varufakisa, koji je najavio mogućnost održavanja referenduma ili prevremenih parlamentarnih izbora u slučaju da evrozona odbaci grčki predlog o reformama, kako bi dobila finansijsku pomoć.\nVarufakis je ranije najavio će evropskim partnerima predstaviti paket od šest reformi kako bi Grčka dobila što je pre moguće novac koji joj je neophodan.\nGrčka i Evropska unija dogovorile su se krajem februara da za četiri meseca bude produžena kreditna pomoć Grčkoj.\nMeđutim, evropski partneri Grccke su najavili da joj kreditna pomoć od sedam milijardi evra neće biti odobrena pre aprila, kada će se ocenjivati u kojoj meri njena nova vlada sprovodi obećane reforme.


AI: Imamo dokaze, zemlje EU su saučesnice u zlostavljanju migranata - Vijesti.me\nNOVI IZVJEŠTAJ AGENCIJE ZA ZAŠTITU LJUDSKIH PRAVA\nZemlje članice EU su saučesnice u zlostavljanju migranata u Libiji, navodi organizacija za zaštitu ljudskih prava "Amnesti internešenel" (AI) u izvještaju, prenosi Tanjug.\nAI u najnovijem izvještaju optužuje EU da zatvara oči pred brutalnim taktikama libijske obalske straže i opasnim pritvorskim objektima, prenosi AP.\n"Amnesti" ističe da posjeduje video-snimke i druge dokumentarne dokaze da je brod koji je Italija donirala libijskoj obalskoj straži bio umiješan u operaciju presretanja u kojoj se više od 50 ljudi utopilo.\n"Evropske vlade ne samo što su u potpunosti obaviještene o ovim zloupotrebama, već aktivno podržavaju libijske vlasti u zaustavljanju prelazaka preko mora i zadržavanju ljudi u Libiji. One su saučesnici u tim zločinima", rekao je direktor "Amnesti internešenela" za Evropu Džon Dalhuisen.\nAI, takođe, navodi da je pregledala video-snimke, fotografije i dokumenta koji pokazuju da u najmanje jednom incidentu posada broda koji je Italija donirala libijskoj obalskoj straži nije upotrijebila čamce za spasavanje za migrante koji su se našli u nevolji na moru.\nNa udaru priliva više od milion migranata u 2015. godini, EU je sa Libijom i njenim susjedima radila na presjecanju glavne migrantske rute iz Afrike ka Evropi, a njena strategija je uključivala obuku i opremanje libijske obalske straže kako bi zaustavila čamce koji pokušaju da krenu na opasan put preko Mediterana.\nPri tom je uhvaćeno oko 20.000 migranata, koji su potom ostali zaglavljeni u Libiji, gdje su pritvorske jedinice pretrpane i higijenski zapuštene, naglašava "Amesti".\nPa naravno da treba da pomazu libiji u tome da blokiraju migrante. Ili je vama normalno da se komplet stanovnistvo iz tih djelova preseli u Evropu


Tribina „Dostojevski – San smešnog čoveka“ 24. oktobra u klubu „Tribina mladih“\nTribina „Dostojevski – San smešnog čoveka“, biće održana u sredu, 24. oktobra u 18 časova u klubu „Tribina mladih“ Kulturnog centra Novog Sada. Autor i predavač je Milovan Balaban, istoričar.\nNa tribini će biti obrađena pripovetka San smešnog čoveka, velokog ruskog pisca F. M. Dostojevskog. Ne slučajno. U ovoj pripoveci kao da se otkriva esencija celokupnog životnog stava Dostojevskog. Glavni lik ovog štiva je i antiheroj i heroj, pri čemu je način njegovog preobraženja obrađen na neobičan način, ali među ruskom inteligencijom i jedinim mogućim – kroz san koji priča smešan čovek.\nIzgleda da je san „smešnom čoveku“ otkrio istinu, čime se napaćeni čovek (na neki način i simbol svih nas) spasao samoubistva. Kroz san je junaku otkriven novi, obnovljeni i preobraženi život i to u trenutku kada je odlučio da se još pre noći neizostavno ubije. Posle sna heroj pripovetke kao da na dar dobija novi život kroz doživljaj suštinskog preobražaja i preporoda. On taj dar čvrsto želi da prihvati i podeli sa čitavim čovečanstvom i odlučuje da sada živi novi život, da iskoristi novu egzistencijalnu mogućnost.\nNa tribini će posebno biti apostrofiran doživljaj heroja pripovetke, kakav su samo najređi izabranici mogli tako snažno osetiti. To je tragika čovekovog bića, kao i sagledavanje, ali u samom sebi, uzroka te tragike. Ali i preobražaj, koji kada čovek doživi počinje da se na jedan tajanstven način oseća stvarno kriv za sva stradanja, kako svoja tako i čitavog roda ljudskog (ali ne na patološki način) i stvarno odgovoran za sve i svakoga na zemlji. Pripovetka San smešnoga čoveka je neposredan izraz takvog saznanja i osećanja o sebi lično.\nForma pripovetke, odnosno objavljivanje najviše punoće života kroz san kod Dostojevskog je motivisana, mislimo, zato što pisac ima u vidu rusku inteligenciju, koja je većim delom vaspitana i obrazovana na evropski način, koju je zahvatila zapadnjačka reka, zapadnjački duh antropocentričnosti protivan autentičnom pravoslavnom duhu Hristocentričnosti. Otud se heroj pripovetke ne libi da kaže kako san sniva smešan čovek, ali san koji objavljuje punoću istine koja je najviša sinteza života.


Srpsko Ministarstvo odbrane saopštilo je danas da je pokrenuta procedura za osnivanje predstavništva Ministarstva odbrane Rusije u Srbiji. Povodom napisa u pojedinim medijima o tome, Ministarstvo odbrane precizira da je u prethodnom periodu pokrenuta zakonom propisana procedura koja prethodi zaključivanju Sporazuma dve vlade o osnivanju predstavništva Ministarstva odbrane Rusiji u Srbiji. Kako navode, cilj osnivanja predstavništva Ministarstva odbrane Rusije je pružanje podrške i brže rešavanje pitanja vezanih za vojnotehničku pomoć kao i vojnu i vojnotehničku saradnju u skladu sa sporazumom između Vlade Srbije i Vlade Ruske Federacije o vojnotehničkoj saradnji, koji je potpisan na osnovu dogovora predsednika i vrhovnih komandanata, Aleksandra Vučića i Vladimira Putina.\n14.10.2020 u 22:29\nVučić: U Vašingtonu smo očuvali ključne interese\nU Sporazumu o normalizaciji ekonomskih odnosa sa Prištinom, potpisanom u Vašingtonu, u obzir su uzeti ključni interesi Srbije, istakao je predsednik Srbije Aleksandar Vučić. On je naveo da je u Vašingtonu bilo teško razgovarati o pojedinim političkim pitanjima, ali je dodao da je oduševljen time kako je delegacija Beograda uspela da očuva ključne i najvažnije srpske interese.


Naslovna/Politika/Stevandić uvjeren u pobjedu Dodika i Cvijanovićeve na izborima\nUjedinjena Srpska, predizborni skup u Čelincu\nPredsjednik Ujedinjene Srpske Nenad Stevandić izjavio je u Čelincu da je uvjeren u izbornu pobjedu patriotskog bloka u Republici Srpskoj i kandidata koje podržava ova stranka.\nStevandić je na predizbornoj tribini rekao da će Srpska biti ujedinjena, da više neće biti sukoba između Sarajeva i Banjaluke, te da će se zajednički raditi na ekonomskom razvoju i boljem nacionalnom predstavljanju u Sarajevu.\n“Ubijeđen sam u pobjedu Milorada Dodika za srpskog člana Predsjedništva BiH i Željke Cvijanović za predsjednika Republike Srpske jer su to ljudi koji će sarađivati u interesu Srpske, a ne po nalogu federalnih političkih faktora. Oni će učiniti sve za bolji život u Srpskoj, umjesto dosadašnjih svađa koje je generisao Savez za promjene”, poručio je Stevandić.\nPrema njegovim riječima, Ujedinjena Srpska predstavlja svoju listu koja blista, ljude čistih karijera i nacionalnu politiku koja okuplja sve veći broj ljudi.\n“Najvažnije je da Republika Srpska, nakon bolje nacionalne politike i ekonomskog razvoja, uđe u period mirnijih međusobnih odnosa, zbog čega Savez za promjene treba da se skloni sa nivoa BiH, a da tu dođemo mi koji hoćemo da sarađujemo, koji volimo svoje institucije, a ne ratujemo protiv njih”, rekao je Stevandić.\nKandidat Ujedinjene Srpske za Narodnu skupštinu Republike Srpske iz Izborne jedinice tri Bojan Kuzmanović rekao je da je Republika Srpska bogata prirodnim i ljudskim resursima koje je neophodno iskoristiti.\n“Da bi iskoristili te resurse i išli naprijed moramo izabrati najkvalitetnije ljude koji su spremni da svojim znanjem, energijom, radom i stručnošću učine sve da se ostvari taj cilj, a tim Ujedinjene Srpske je spreman da to iznese”, naveo je Kuzmanović.\nČelinac izbori Nenad Stevandić ujedinjena srpska


Potpisan ugovor sa "Cooper Standardom" - Ozon Media\nSremska Mitrovica – Grad Sremska Mitrovica i američka kompanija „Cooper Standard“, danas su potpisali ugovor o prodaji zemljišta u industrijskoj zoni grada.\nAmerička firma „Cooper Standard“ je jedan od najvećih dobavljača delova za automobile na svetu, a u Sremskoj Mitrovici otvara fabriku automobilskih zaptivnih sistema.\nPotpisnici ugovora su gradonačelnik Sremske Mitrovice Branislav Nedimović i predstavnik “Cooper standarda“ Rober Kuenning.\nU Sremskoj Mitrovici bili su i Božidar Laganin, direktor SIPEA i predstavnik Američke ambasade u Srbiji.\nPotpisivanjem ugovora o otuđenju građevinskog zemljišta u javnoj svojini u Radnoj zoni “Sever“ ova firma počinje sa potrebnim radnjama oko izgradnje fabrike.\nU planu je da krajem januara, naredne godine pogon krene sa proizvodnjom, a radovi oko izgradnje treba da počnu karajem juna ili početkom jula meseca, ove godine.\n“Danas je najvažnije, to što smo obezbedili posao za 600 Mitrovčana, i to je rezultat pregovaranja koji je trajao čitavih godinu dana” rekao je gradonačelnik Sremske Mitrovice Branislav Nedimović.\nZemljište u industrijskoj zoni grada je prodato po ceni od 45 miliona dinara, za 6, 3 hektara zemljišta.Početna cena na licitaciji bila je 750 dinara po metru kvadratnom.\nSredstva koja je grad prihodovao prodajom zemljišta, namenjena su daljem uređenju industrijske zone, “Namera je da se srestva ulažu u ona dobra koja će doneti nova radna mesta” rekao je Nedimović.\nAgencija za strana ulaganja i promociju izvoza – SIEPA podržala je dolazak američke kompanije i odobrila podsticaje u iznosu od 8.000 evra po radnom mestu.\nDanas je takođe pokrenut dogovor sa Fondom za podršku investicijama u Vojvodini (VIP Fond), koji su dali uverenje da će „Cooper Standardu“ biti pomognuto oko projektne dokumentacije od strane pokrajinskog VIP fonda.\nKonkurs za rad u ovoj firmi je već otvoren, „Cooper Standard“ zapošljavanje stručnog kadra obavlja putem specijalizovanih agencija, s obzirom da su ovoj firmi potrebni stručnjaci određenih profila.\nVeć je sada izabrano šest ljudi za Top menadžment – rukovodstvo, od kojih su i dva Mitrovčana.\nPo rečima gradonačelnika Nedimovića, u toku maja počeće razgovori sa logistikom firme\n„Cooper Standard“ i očekuje se da će prvi konkurski za zapošljavanje ostalog potrebnog kadra početi tokom juna, ove godine.\nGradonačelnik je najavio i dolazak novih firmi u Sremsku Mitrovicu “Pripremili smo još tri građevinska projekta na prostoru industrijske zone, jer su u toku su pregovori sa jednom Finskom kompanijom iz oblasti automobilske industrije, i sa dve kompanije, jedna iz Nemačke, druga iz Italije” rekao je Nedimović.\nU vezi sa nedavno prodatim brodogradilištem “Sava” čiji je sada novi vlasnik firma VAHALI iz Holandije, Branislav Nedimović je danas dodao da se do kraja godine očekuje zapošljavanje 350 radnika i u ovoj firmi.\nUskršnja izložba na gradskom trgu


Ždrijeb FA Cupa: Chelsea na Man Utd, kreatori senzacija igraju međusobno\nZanimljivo, ove će godine do četvrtfinala stići najmanje dva niželigaša.\n28.01.2019 @ 22:22\nEden Hazard i Paul Pogba (Foto: Mark Pain/Press Association/PIXSELL) (Foto: Mark Pain/Press Association/PIXSELL)\nFA Kup je ove sezone donio brojna iznenađenja, pa su već u ranoj fazi ispala tri od šest sastava koji se nalaze na vrhu Premier lige.\nVodeći Liverpool se oprostio već u 3. kolu porazom od Wolverhampton Wanderersa, trećeplasirani Tottenham Hotspur je u nedjelju izgubio od Crystal Palacea dok je peti Arsenal izgubio prije tri dana od Manchester Uniteda.\nZa sastav koji od prošlog mjeseca vodi Ole Gunnar Solskjaer put ka trofeju i dalje je vrlo težak, nakon izbacivanja Arsenala Crveni vragovi će morati ponovno u London, ovoga puta na noge branitelju naslova Chelseaju.\nUpravo Wimbledon i Millwall kreirali su iznenađenja u prethodnom krugu; prvi su izbacili West Ham, a drugi Everton.


UNSA: Počela Ekonomijada na Ekonomskom fakultetu – STUDOMAT.ba\nU okviru akademskog programa, koji ima za cilj jačanje poduzetničkog duha kod studenata poslovnih i ekonomskih fakulteta iz cijele regije kao i pružanje temeljnih znanja i sticanja iskustava iz ove oblasti, tradicionalno, i ove godine održava se od 4. do 7. aprila 9. Ekonomijada u Sarajevu.\nEkonomijada na Ekonomskom fakultetu Univerziteta u Sarajevu: Foto: Klix.ba\nCilj projekta je da okupi veliki broj učesnika, studenata poslovnih i ekonomskih fakulteta iz cijele Jugoistočne Evrope, koji se takmiče u sportskim i akademskim igrama.\nDajući podršku tom projektu, Općina Centar Sarajevo je ustupila prostorije njenog Centra za podršku biznisu (Muhameda Kantardžića 3) za održavanje radionica. Prva radionica održana je jučer, 5. aprila, a naredna je u danas od 16 do 19 sati. Tokom radionica studenti iz više gradova će prezentirati njihove istraživačke radove o percepciji mladih o ekonomskoj struci a bit će riječi i o prijedlozima za unapređivanje turističke ponude Sarajeva.\nAkademski program 9. Ekonomijade sastoji se iz četiri dijela: istraživački rad studenata; predavanja o temi “Poduzetništvo kao snaga za generiranje novih konkurentnih radnih mjesta i samozapošljavanja mladih”; razmjena iskustava mladih i studentsko takmičenje iz oblasti poduzetništva.\nOvim projektom bit će definisana turistička pozicija omladinske populacije Sarajeva u odnosu na ostale omladinske populacije; pozicija Olimpijade sarajevskih ekonomista i poduzetnika u odnosu na ostale slične manifestacije u regiji. Proteklih godina kroz ovaj projekt Sarajevo je posjetilo više od 4.000 studenata iz cijele regije, pa je samim tim sarajevska Ekonomijada na dobrom putu da postane prepoznatljiv brend.\nOcjenjivački žiri akademskog programa 9. Ekonomijade sačinjavaju profesori i asistenti Ekonomskog fakulteta u Sarajevu, kao i mentori koji su u prošloj godini bili pobjednici ovog akademskog programa. Najbolji tim će biti nagrađen literaturom predviđenom za njihovu struku i diplomom, kao i učešćem u svojstvu mentora u narednoj, jubilarnoj 10. Ekonomijadi u Sarajevu.


Čestitka potpredsjednice FBiH u povodu 25. Novembra, Dana državnosti BiH - Bug.ba - Info portal Bugojno\nČestitka potpredsjednice FBiH u povodu 25. Novembra, Dana državnosti BiH\nRedakcija 24/11/2017 Nema komentara\nSvim narodima i građanima BiH čestitam 25. novembar, praznik kojim obilježavamo jedan od najznačajnijih događaja u viševjekovnoj historiji BiH. Odluke ZAVNOBiH-a, koje su temelj bosanskohercegovačke državnosti, obavezuju nas da svojim zajedničkim radom doprinesemo jačanju države, solidarnosti i poštivanju različitih duhovnih i kulturnih vrijednosti.\nOvo je dan kada treba da se sjetimo kako smo se zajedno suprostavili fašizmu i podjelama s ciljem očuvanja državnog integriteta i suvereniteta i kada treba da se sjetimo svih hrabrih boraca koji su položili svoje živote za državu BiH i za našu bolju budućnost.\nNaš cilj zbog svega toga treba da bude jasan- to je izgradnja moderne, demokratske, uspješne države BiH, utemeljene na pravdi, zajedništvu, toleranciji i multikulturalnosti, u interesu svih naroda i građana koji žive na ovim prostorima.\nUčenici Treće osnovne škole Bugojno svečano su obilježili 25.novembar Dan državnosti Bosne i Hercegovine\nOO SDA Bugojno: Čestitka u povodu 25.novembra, Dana državnosti BiH


Danas je 25 Sep 2020, 19:02\nPoslato: 08 Sep 2014, 10:32\nNajveći spomenik slavnom naučniku Nikoli Tesli na svetu, otkriven je danas u Pragu, u prisustvu više stotina ljudi i stranih delegacija\nPRAG - Najveći spomenik slavnom naučniku Nikoli Tesli na svetu, otkriven je danas u Pragu, u prisustvu više stotina ljudi i stranih delegacija, saopštile su gradske vlasti.\nMotiv spomenika je stilizovano "električno pražnjenje", kao pokretačka snaga i kamen temeljac Teslinih izuma, kao i instrument njegovih čuvenih prezentacija.\nRekavši da je Nikola Tesla uticao na živote svih nas, zbog čega treba odati poštu njegovom radu, predsednica opštine Prag 6 Marie Kousalikova, podsetila je, na ceremoniji otkrivanja spomenika, da je Tesla 1909. rekao da će "postojati uređaj, ne veći od časovnika, pomoću kojeg će ljudi moći da se povežu s bilo kojim telefonom na svetu", čime je opisao budućnost telekomunikacija.\nVajar Stefan Milkov rekao je na svečanosti da je želeo da predstavi jezgro, simbol Teslinih izuma, pa je odlučio da napravi "električno pražnjenje", kao simbol naše planete i Univerzuma.\nSpomenik su finansirali opština Prag 6 i "Česka sporžitelna", kao glavni partner projekta, kao i hrvatsko-češko društvo u Zagrebu, navedeno je u saopštenju.\nPoslato: 16 Sep 2014, 15:43\nPoslato: 09 Okt 2014, 21:44\nPoslato: 01 Dec 2014, 23:16\nPoslato: 12 Jul 2015, 03:56


Opozicija: Tužbe protiv ministara Stefanovića i Ružića zbog biračkih spiskova | Autonomija\nOpozicija: Tužbe protiv ministara Stefanovića i Ružića zbog biračkih spiskova\n"Aktuelna vlast pokušava veštački da uveća broj glasača i tako prekroji izbornu volju građana"\nPredstavnici izborne liste „Beograd odlučuje – ljudi pobeđuju“ najavili su danas da će podneti krivičnu prijavu protiv ministra unutrašnjih poslove Nebojše Stefanovića i ministra za državnu upravu i lokalnu samoupravu Branka Ružića zbog toga što smatraju da je došlo do pokušaja zloupotrebe biračkih spiskova i broja birača koji će imati pravo glasa na predstojećim beogradskim izborima.\nŠef pravnog tima Pokreta slobodnih građana (PSG) Aleksandar Olenik rekao je na konferenciji za novinare da će prijava protiv Stefanovića biti podneta jer je MUP nadležan za odjavu i prijavu boravka građana dok će protiv Ružića biti podneta prijava jer je njegovo ministarstvo odgovorno za vođenje jedinstvenog biračkog spiska, iz kojeg se izvodi birački spisak za Beograd i njegove opštine.\n„A oni su su, kao ministri, odgovorni za zakonitost rada i postupanja celog ministarstva“, rekao je Olenik.\nOn je ocenio da ima puno razloga za sumnju da je došlo do malverzacija sa biračkim spiskom, odnosno sa brojem birača koji imaju pravo glasa u pojedinim beogradskim opštinama, tako što je taj broj uvećan čak i za 10.000, koliko je registrovano na Zvezdari.\nPredsednik Izvršnog odbora PSG Miloš Marković podsetio je da je taj pokret još krajem prošle godine tražio da mu beogradske opštine dostave informaciju o tome koliko građana ima pravo glasa, da bi se taj broj uporedio sa podacima sa predsedničkih izbora 2017. i da bi se utvrdilo da li je došlo do enormnog uvećanja broja birača.\nOn je rekao da pojedine opštine nisu odgovorile, da su neke rekle da je za te podatke nadležno Ministarstvo za državnu upravu i lokalnu samoupravu, dok je u Mladenovcu, na Vračaru i na Zvezdari zabeležen značajno veći broj birača, konkretno na Zvezdari oko 10.000 više.\nMarković je podsetio da je PSG tada o tome obavestio javnost, kao i o svojoj sumnji da je aktuelna vlast pokušala da veštački uveća broj glasača i tako prekroji izbornu volju građana.\nPrema njegovim rečima, nakon toga svih 17 beogradskih opština dostavilo je nove podatke o broju birača ali su sada te brojke bile izmenjene, tako da je na Zvezdari bilo 10.000 birača manje nego prošli put, odnosno otprilike isto kao i na predsedničkim izborima.\nPredstavnik Narodne stranke Vladimir Gajić kritikovao je to što medijima i kontrolnim organizacijama do nedavno nije bilo dozvoljeno da prate rad Gradske izborne komisije i dodao da to ukazuje da predstojeći izbori nisu slobodni i da nema uslova za ravnopravno učešće svih lista.\nGajić je, međutim, dodao da je ta izborna lista „pokrila“ sva glasačka mesta u Beogradu i da će njen pravni tim učiniti sve da spreči eventualno kršenje zakona do izbora i na dan glasanja.\nNa konferenciji za novinare medijima je dostavljen materijal o komunikaciji PSG sa pojedinim beogradskim opštinama u kojem se vidi da je ista osoba iz opštine Zvezdara u razmaku od oko mesec dana tom pokretu saopštila da je broj upisanih prvo birača 163.842 a onda 153.436.


Za nepoštovanje kodeksa predviđene su samo dve kazne - opomena i javna opomena, a koje su već propisane skupštinskim Poslovnikom o radu. Zato je za očekivati da se nastavi scenario koji godinama unazada gledamo, uvrede, gađanje cipelama, polivanja vodom, jer je teško poverovati da će ih ovako “stroga” kazna promeniti.\nskupstina 20201112 tanjug tara radovanovic beograd Di020786616 preview\nOd najavljivanog predloga da se neposlušni poslanici kazne kaznom u visini od tri plate ako ne kažu "izvini" tako, po svemu sudeći, neće biti ništa.\nIstina, razlika u odnosu na dosadašnju praksu je što će opomene koje se daju biti izricane na sajtu Narodne skupštine u trajanju od 30 dana, pa ostaje nada da će makar to uticati da poslanici promene stav. Kodeks je uradio šef poslanika SNS i predsednik Administrativnog odbora, Aleksandar Martinović koji će i bdeti nad njegovom primenom.\nKodeks je objavljen na sajtu Skuopštine, a zabranjena je zloupotreba javne imovine ili sakrivanje informacija od javnog značaja, sukob interesa. Poslanik je u obavezi da savesno obavlja poslaničku funkciju, da bude pristojan, da ne podstiče mržnju i nasilje, predrasude i stereotipe, ne koristi reči i gestikulaciju koji vređaju ljudsko dostojanstvo… Dozvoljeno je korišćenje mobilnih, ali ne na način koji ometa tok sednice, a mogu da se unose samo "diskretni" partijski simboli.\nPoslaniku je zabranjeno da koristi javnu imovinu u privatne svrhe, da zloupotrebljava poslaničku funkciju radi lične ili koristi političke stranke, niti da iznosi podatke, činjenice i ocene iz porodičnog života drugog lica koje bi mogle da mu naškode.\nU kodeksu piše i da poslanik glasa, opredeljuje se i istupa u skladu sa sopstvenim uverenjem i ne sme “delovati i glasati u interesu fizičkog ili pravnog lica tako da ugrozi svoju slobodu glasanja”. On ne sme da traži, prihvata ili prima bilo kakvu finansijsku korist ili drugu nagradu u zamenu za uticaj ili glasanje o predlozima koji su na dnevnom redu Skupštine.\nUkoliko ima bilo kakav lični posredan ili neposredan interes u stvari o kojoj se odlučuje u parlamentu, u obavezi je da to saopšti Skupštini pisanim putem.\nVodilo se računa o korupciji, pa je određeno da poslanik treba da se uzdržava od bilo kakvog ponašanja koje bi po domaćem ili međunarodnom krivičnom pravu moglo da se okarakteriše kao aktivno ili pasivno podmićivanje. Sem uzdržavanja, propisano je i da treba aktivno da se angažuje u otkrivanju i borbi protiv svih oblika korupcije. Poslanik ne sme da se koristi javna sredstva u privatne svrhe, a dužan je i da nadoknadi materijalnu štetu koju je namerno ili iz krajnje nepažnje prouzrokovao Narodnoj skupštini.


EIB odobrila dva kredita u vrijednosti od 150 miliona eura za autoceste u BiH - Zenicablog\nEIB odobrila dva kredita u vrijednosti od 150 miliona eura za autoceste u BiH – Evropska investiciona banka (EIB) je, tokom današnje posjete predsjednika Evropskog vijeća Donalda Tuska Bosni i Hercegovini, odobrila dva kredita ukupne vrijednosti od 150 miliona eura za izgradnju autoceste.\nKreditima koji su odobreni Bosni i Hercegovini će se finansirati dva dijela trans-evropske mreže koridora “Koridor 5C”, koji povezuje Budimpeštu i istočnu Hrvatsku s Jadranskom obalom kroz Bosnu i Hercegovinu. Oni su dio EIB-ove Inicijative ekonomske otpornosti koja ima za cilj poboljšanje uslova života i stabilizaciju privreda koje su pogođene konfliktom ili migracijama. Krediti će pomoći konsolidaciji osnova privrede i olakšati proces pristupanja Evropskoj uniji.\n“EIB je do sada odobrila finansiranje projekata u vrijednosti od skoro 2,5 milijarde eura u Bosni i Hercegovini, uključujući i današnje kredite, i već je uložila skoro 700 miliona eura u zapadnom Balkanu kao doprinos ekonomskoj otpornosti u regionu”, saopćeno je.\nPotpredsjednik EIB-a Dario Scannapieco kazao je, kako je to saopćeno, da Bosna i Hercegovina pokazuje odlučnost da nastavi svoj put ka evropskoj integraciji, kao i da je EIB spremna da pomogne finansiranjem i savjetima.\n“Danas odobreni krediti pokazuju za šta se Inicijativa za ekonomsku otpornost zalaže: pomaganje zemljama da prevaziđu posljedice migracione krize i za stvaranje bolje budućnosti za njihove građane”, istakao je Scannapieco.\nAutocesta “Koridor 5C“ proširuje mrežu TEN-T koja se prostire duž Evrope na susjedne zemlje. Očekuje se da projekat olakša trgovinu, razvije turizam, promoviše regionalni i nacionalni ekonomski rast i na kraju, doprinese ekonomskom i društvenom povezivanju u regionu. Projekat će smanjiti vrijeme putovanja i gužve u saobraćaju i povećati bezbjednost na putevima.\nKrediti će, kako je to saopćeno, biti upotrijebljeni za izgradnju dvije nove dionice ove autoceste od vitalnog značaja i podržani su garancijom iz budžeta Evropske unije na osnovu Mandata za vanjsko kreditiranje (External Lending Mandate).\n“Većim kreditom od 100 miliona eura će se finansirati dionica Koridora VC južno od Mostara: izgradnja autoceste sa naplatnim rampama u dužini od 21 km, uključujući dupli tunel dužine 2,6 km i pomoćne konstrukcije između južnog Mostara i Počitelja na jugu Bosne i Hercegovine. Drugi projekat, koji se finansira evropskim kreditom od 50 miliona eura, Zenica sjever: izgradnja nove dionice autoceste sa naplatnim rampama u dužini od 2,8 km, uključujući dupli tunel dužine 2,4 km i pomoćne konstrukcije između Ponirka i Vrača u centralnom dijelu zemlje.”, stoji u saopćenju EIB-a.\nBanka sa jedne strane učestvuje sa vlastima Bosne i Hercegovine kao glavni finansijer za odobrenje investicionog kredita od Evropske unije od 19,4 miliona eura koje je trenutno u proceduri odobrenja za dionicu Zenica sjever, a sa druge strane traži odobrenje dodatnog investicionog kredita Evropske unije za dionicu Mostar jug od Investicionog okvira za Zapadni Balkan (Western Balkan Investment Framework, WBIF). WBIF je regionalni instrument za kombinovano finansiranje koji kombinuje kredite iz budžeta Evropske unije i kredite koji pružaju podršku društveno-ekonomskom razvoju regiona.\nTagoviautoceste bih bosna donald tusk eib kredit novac vrijednost


PREDSTAVNICI EU U PRIŠTINI: Priznaju se samo kosovski pasoši, ZSO neće biti paralelna struktura vlasti\nMogerini i Avramopulos na Kosovu\nPREDSTAVNICI EU U PRIŠTINI: Priznaju se samo kosovski pasoši, ZSO neće biti paralelna vlast\nmladen djordjevic\t 05.05.2016. 20:46h 00:00h\nKomesar EU za migracije i unutrašnja pitanja Dimitris Avramopulos izjavio je danas u Prištini da će, nakon donošenja preporuke o viznoj liberalizaciji za građane Kosova, biti priznati samo kosovski pasoši.\nPRIŠTINA - Visoka predstavnica EU za spoljnu politiku Federika Mogerini rekla je danas da Zajednica srpskih opština na Kosovu neće biti paralelna struktura vlasti i da "ne dovodi u pitanje teritorijalni integritet Kosova". Mogerini je to rekla obraćajući se poslanicima u kosovskom parlamentu tokom posete Prištini, preneo je AP.\n"Jedinstvo i različitost su moto EU i mogli bi to postati veoma lako i na Kosovu", dodala je Mogerini u parlamentu. Visoka predstavnica Evropske unije za spoljne poslove i bezbednost Federika Mogerini čestitala je danas u Prištini Kosovu na preporuci za ukidanje viznog režima i podvukla značaj dijaloga sa Beogradom. Ona je istakla da će vizna liberalizacija imati pozitivan uticaj i na svakodnevni život i na politiku. "Ovo znači da je Kosovo Evropa, i da mi radimo na integraciji Kosova u EU", rekla je Mogerini na konferenciji za novinare nakon razgovora sa kosovskim premijerom Isom Mustafom i komesarom EU za migracije Dimitrisom Avramopulosom.\nAvramopulos: Samo će kosovski pasoši biti priznati\nPRIŠTINA - Komesar EU za migracije i unutrašnja pitanja Dimitris Avramopulos izjavio je danas u Prištini da će, nakon donošenja preporuke o viznoj liberalizaciji za građane Kosova, biti priznati samo kosovski pasoši. Na pitanje novinarke RTK2, srpskog kanala kosovske televizije, šta će se dešavati sa građanima kojima je pasoš izdala Srbija, odnosno Kooordinaciona uprava, i kojima je do sada bila potrebna viza, on je odgovorio: "Da budem jasan. Samo kosovski pasoši su priznati." Na njeno pitanje da li ti građani sada treba da uzmaju kosovske pasoše ili Srbija treba da im izda "normalne" pasoše, on je ponovio da će se, kada je reč o sistemu putovanja bez viza, priznavati samo kosovski pasoši, a da za sve ostalo treba pitati kosovskog premijera.\nZVEČAN - Preporuku Evropske komisije za ukidanje viza za putovanja gradjana Kosova u Šengensku zonu politički predstavnici Srba u institucijama u Prištini ocenili su danas kao korak napred, ali su ukazali i na to da kosovski Srbi mogu biti diskriminisani zbog vrste pasoša koje imaju. Zamenik kosovskog premijera Branimir Stojanović ukazao je da tom preporukom nije definisano kako će putovati oni koji imaju pasoše Srbije, koje je izdala Koordinaciona uprava MUP-a Srbije, i dodao da će to biti jedna od tema razgovora sa visokom predstavnicom EU Federikom Mogerini koja je danas u Prištini. "Bitno je da dobijemo odgovor na to pitanje. Ne vidim razlog da (i ti pasoši) ne budu priznati jer to je isti geografski prostor", rekao je Stojanović za televiziju Most iz Zvečana. Rekao je i da je to što se preporuka Evropske komisije odnosi na Kosovo "valjda glavna odrednica na osnovu koje se odlučuje da li će stanovništvo s tog prostora dobiti pravo da se kreće slobodno, bez viza".\nPredsednik Srpske liste Slavko Simić smatra da se Srbi koji živi na Kosovu i imaju pasoše Koordinacione uprave, "s pravom pitaju šta će biti s njima". "Pitaju se da li će i dalje nailaziti na administrativne prepreke na graničnim prelazima prema EU i da li će imaocima pasoša Koordinacione uprave biti potrebne vize koje se izdaju u Prištini ili Beogradu", rekao je Simić. On je dodao da je "za Srbe na KiM i dalje validan pasoš izdat od strane MUP-a Srbije na kojem piše Koordinaciona uprava".\nPreporuku EU o ukidanju viza albanski političari smatraju odlukom od istorijskog značaja, ali za kosovsko stanovništo to, po mišljenju analitičara, nije životno pitanje. "Jesu nam dali vize, ali ne i karte. Većina stanovništva nema novca da plati karte, tako da je verovatno da neće brzo ni krenuti na putovanja u tom pravcu", smatra analitičar Fadilj Ljepaja. On ističe i da je "u svakom slučaju to (vizna liberalizacija) trebalo dosta ranije da se desi, a ne da Kosovo bude u nekoj vrsti karantina". Odluku EU o Kosovu je prenela visoka predstavnica za spoljnu politiku Federika Mogerini koja je u Prištini izjavila da vizna liberalizacija nije ni u kakvoj vezi sa sprovodjenjem Briselskog dogovora i dijalogom Beograda i Prištine koji je "za EU važan i koji se nastavlja\nfrederika MogeriniKosovo i MetohijaPRIŠTINAliberalizacijavizeZSOSrpska listaEU


Politika: Popović: Ruske sankcije Turskoj, šansa za Srbiju - BalkaniYUm.TV '); } //]]>\nPopović: Ruske sankcije Turskoj, šansa za Srbiju\nPredsednik Srpske narodne partije Nenad Popović izjavio je danas da srpska privreda ne bi smela da propusti šansu nakon uvođenja ruskih sankcija Turskoj i predlaže da vlada u budžetu za 2016. obezbedi dodatna sredstva kojima će stimulisati veću proizvodnju i izvoz poljoprivredno-prehrambenih proizvoda u Rusiju.\nS obzirom da naša zemlja ima veliki, neiskorišćeni potencijal za proizvodnju hrane, Popović ukazuje da treba iskoristiti zabranu uvoza turskog voća i povrća i pojedinih mesnih prerađevina u Rusiju od 1. januara 2016. godine.\nPodsećajući da je srpska privreda u prethodnih godinu i po dana propustila već jednu šansu jer nije uspela da poveća izvoz na rusko tržište posle uvođenja recipročnih sankcija između Rusije i EU, Popović kaže da bi vlada zbog novonastale situacije morala još jednom da razmotri i odustane od namere da čak i nominalno smanji Agrarni budžet i subvencije poljoprivrednim proizvođačima u 2016. za oko 110 miliona dinara.\nTakođe, deo novca u budžetu za narednu godinu trebalo bi odvojiti i za subvencionisanje kamata na kredite, koje bi banke odobravale kompanijama sa ugovorenim izvoznim poslovima na ruskom tržištu, kaže Popović u autorskom tekstu u "Večernjim novostima" .\nZa te namene, dodao je on, mogao bi da se iskoristi i deo sredstava Fonda za razvoj i Agencije za osiguranje i podsticanje izvoza, u suprotnom, ukoliko vlada ne pomogne domaćim privrednicima da iskoriste i drugu šansu za proboj na rusko tržište, pitanje je da li će im se nova, treća prilika uopšte i ukazati.\nUpozorava da se kompanije iz drugih zemalja sveta neće, kako kaže, libiti da pojure i zauzmu pozicije na ogromnom tržištu sa više od 150 miliona potrošača i 50 puta većim bruto domaćim proizvodom od Srbije.\nKoliko se prostora danas otvara na ruskom tržištu, najbolje svedoči podatak da je turski izvoz u Rusiju prošle godine vredeo 6,6 milijardi dolara, kaže Popović i dodaje da ako se srpske firme izbore za samo dva odsto tog "kolača", izvoz naših kompanija u Rusiju povećao bi se za više od 130 miliona dolara, ili za čak 20 odsto.\nPopović smatra da je osim za poljoprivredne proizvođače i prerađivačku industriju, ovo velika šansa i za razvoj srpskog turizma i obnovu posustalog građevinarstva.\nUkazujući da je samo u toku prošle godine Tursku posetilo blizu pet miliona ruskih turista, koji tamo godišnje u proseku troše skoro četiri milijarde dolara, što je oko 10 odsto bruto domaćeg proizvoda Srbije, Popović smatra da bi deo njih, uz agresivniji nastup tur operatera na ruskom tržištu, mogao da se dovede u Srbiju.\nTakođe, država bi garancijama mogla da stane i iza naše građevinske operative kako bi ponovo zauzela mesto kakvo je nekada imala u Rusiji.\nPopović podseća da srpske kompanije, trenutno u ukupnom uvozu Rusije učestvuju sa zanemarljivih 0,35 odsto i da se taj udeo ne može bitnije povećati bez snažnije institucionalne, finansijske, logističke i svake druge podrške države.\n"Na nama je samo da tu šansu iskoristimo, u suprotnom to mesto će zauzeti neko drugi, možda baš oni koji od nas u pola glasa traže da uvedemo sankcije Rusiji", napominje on.\nDržava bi pored Ministarstva, Kancelarije, skupštinskog Odbora i drugih institucija za evropske integracije, trebalo hitno da osnuje makar jednu instituciju koja bi se bavila podsticanjem našeg izvoza na rusko tržište - Kancelariju za ekonomsku saradnju sa Rusijom, zaključuje Popović.


Snimci satelita "sentinel-5" pokazuju da je tokom marta u velikim gradovima bitno smanjen nivo ugljen-dioksida u poređenju sa situacijom od prošle godine. Primera radi, u Madridu je prosečni nivo ugljen-dioksida pao za 56 odsto posle odluke španske vlade da zabrani sva putovanja osim nužnih. To se poklopilo sa uvođenjem mera ograničenja putnog saobraćaja, najvećeg izvora ugljen-dioksida, i smanjenja proizvodnje u fabrikama koje ispuštaju štetne gasove.\nEvropski savez za javno zdravlje upozorava da ljudima koji žive u zagađenim gradovima preti veća opasnost od zaraze pošto duga izloženost vazduhu lošeg kvaliteta može da oslabi imunološki sistem. Inače, zagađeni vazduh je uzrok oko 400 hiljada preranih smrti svake godine u Evropi, podaci su Evropske agencije za okolinu.


JISA - X kongres\nJedinstveni informatički savez već čitavu deceniju organizuje godišnji skup IT stručnjaka iz naše zemlje i regiona - Kongres JISA.\nOvogodisnji skup, jubilarni, deseti po redu, održan je od 12. do 17. juna u Herceg Novom.\nGlavne teme ovogodišnjeg kongresa bile su elektronsko obrazovanje, elektronska uprava i elektronsko poslovanje. Tokom Kongresa održan je niz predavanja, kao i više okruglih stolova, a prikazani su i radovi iz oblasti elektronske trgovine, elektronske zaštite, bankarskih informacionih sistema... Paralelno sa Kongresom JISA, održana je i IX konferencija IT Star, kao i IV SEFICT.\nKonferencija IT Star\nPrvi dan okupljanja u Herceg Novom obeležilo je održavanje IX konferencije IT Star, koja okuplja predsednike ICT asocijacija evropskih zemalja. Na njoj je definisan dalji razvoj baze ICT eksperata evropskih zemalja, prema ranije prihvaćenom modelu. ICT asocijacije iz Italije i Makedonije su zadužene da projekat završe do sledećeg IT Star susreta, 5. novembra ove godine. Na ovom skupu je i pohvaljen dosadašji rad Jedinstvenog informatičkog saveza SCG, a posebno sprovodenje ECDL programa u našoj zemlji i izgradnja domaće baze ICT eksperata, koja bi vrlo brzo trebalo da postane deo šire, evropske baze.\nU nastavku prvog dana održan je okrugli sto na temu usluga u mobilnim komunikacijama, čiji su moderatori bile Dubravka Dukić, direktor i glavni i odgovorni urednik časopisa JISA Info i Diana Gligorijević, direktor marketinga TeleGroupa, kompanije koja je bila sponzor ovog okruglog stola. Ona je, stoga, najpre predstavila poslovanje ove kompanije, sistem integratora na polju ICT rešenja, koji svoje telekomunikacione usluge pruža i na teritoriji zapadnog Balkana. Usledio je deo prezentacije posvećen novim uslugama operatora mobilne telefonije, a na ovo izlaganje se nadovezao i Peter Varadi iz izraelskog Alvariona, TeleGroupove partnerske kompanije. Peter Varadi je ovom prilikom promovisao novi standard bežicnog povezivanja - WiMax.\nZlatko Trhulj, direktor sektora za mobilne komunikacije Telekoma Srbija, hronološki je predstavio razvoj usluga Mobilne telefonije Srbije, a potom je Ljubinka Zarubica, direktor sektora za marketing i prodaju u ovoj kompaniji, govorila o kampanji "Novo lice Telekoma Srbija" - sveobuhvatnoj kampanji koja se ne odnosi samo na vizuelni identitet ove kompanije, već i na razvijanje novih kanala komunikacije sa potencijalnim korisnicima.\nNiko Shlamberger je govorio o slovenačkim iskustvima nakon demonopolizacije fiksne telefonije, a radu okruglog stola se pridružio i Petar Indovski, podpredsednik MASIT-a, koji je izneo makedonska iskustva. Ovom prilikom predstavljen je i interesantan predlog za širenje baze korisnika telekomunikacionih usluga - Wireless Local Loop (WLL).\nPut u informatičko drustvo\nDrugi dan Kongresa otpočeo je svečanom ceremonijom otvaranja. Jubilarni deseti kongres otvorio je generalni sekretar Jedinstvenog informatičkog saveza, a prisutnima su se pozdravnim rečima obratili i Olivera Stanković, savetnik predsednika Privredne komore Srbije i Zoran Purić, direktor Republičkog zavoda za informatiku i internet.\nOlivera Stanković je govorila o preporukama i standardima Evropske unije za put u informatičko društvo i prisutne informisala o toku izrade nacionalne strategije ICT razvoja, u kojoj učestvuju PKS i Zavod za informatiku i internet. U tom smislu, ona je istakla ulogu edukacije kao ključnog dela ovog projekta i predložila usvajanje standarda po ECDL programu. Naglasila je i da put u informatičko društvo mora biti organizovan akcijom celog društva, a ne samo pojedinaca.\nPrepodnevna sesija, čiji je moderator bio Miroslav Petrović, počela je predavanjima na temu elektronskog obrazovanja. Velimir Dedić sa Fakulteta za trgovinu i bankarstvo BK univerziteta govorio je o multimedijalnom didaktičkom okruženju i sistemu za upravljanje obrazovanjem (Learning Management System), a Ljubica Diković sa Više poslovno-tehničke škole iz Užica je približila problematiku učenja "na daljinu".\nPotpredsednik makedonskog IT saveza, Petar Indovski, govorio je o aktivnostima ovog udruženja i njegovom učešću u evropskim ICT projektima, istakavši i značaj portala SEEITA, koji prezentuje i štiti interese IT industrije u regionu. U svom drugom obraćanju prisutnima, on je govorio o softverskim rešenjima firme Gord Systems iz Skoplja namenjenim zdravstvu, malim i srednjim preduzećima, državnim institucijama i lokalnoj samoupravi, nakon čega je Đorđe Dukić u ime kompanije Meridian najavio saradnju ove dve kompanije.\nNešto kasnije je Tatjana Midić iz Zajednice PTT predstavila sistem automatizacije prodaje multimedijalnog sadržaja internet televizije, osvrnuvši se i na mogućnosti upotrebe ovog sistema, njegove mogućnosti i prednosti. Nataša Galevska iz JP PTT saobraćaja Srbija govorila je o uslugama kablovskog interneta koje ovo preduzeće nudi krajnjim korisnicima. Prepodnevna sesija završena je izlaganjem Dragana Marinkovića iz Republičkog zavoda za statistiku, na temu Marketing državne statistike i Web.\nDiskusija za okruglim stolom korespondirala je sa prethodnim predavanjima na temu elektronskog obrazovanja. Temu je otvorio Stevica Krsmanović, prezentacijom o daljinskom sistemu učenja u kontekstu univerzitetskog obrazovanja. Na to se nadovezao Vladimir Dedić, pričom o sistemu za upravljanje obrazovanjem. Potom je predstavljen ECDL testni centar na internetu, kao projekat konsalting agencije E-business, Republičke agencije za razvoj malih i srednjih preduzeća i preduzetništva i kompanije HP. Priču o ECDL certifikatu nastavili su predstavnici ovlašćenih testnih centara - Nacionalne štedionice-banke i E-link Groupa iz Kotora, koji su preneli sopstvena iskustva u testiranju polaznika.\nOlivera Stanković, savetnik predsednika Privredne komore Srbije, prenela je opštu preporuku Evropske Unije da se certifikat ECDL smatra jedinim validnim dokumentom za osnovno informatičko znanje, a Stevan Koprivica je tim povodom istakao činjenicu da je JISA učinila veliki korak prema uvodenju informatičkog društva, time sto je postala ovlašćeni nosilac ECDL licence za područje Srbije i Crne Gore i odmah aktivno započela njegovo širenje. Kraj burne diskusije su obeležila izlaganja Mirele Đorđević sa koledža Menhetnvil i Radomira Filipovića, iza kog stoji dugogodišnje bogato iskustvo u svetu informatike.\nInformacione tehnologije kao sredstvo za unapredenje društva\nDrugi radni dan Kongresa počeo je prezentacijom Metoda Čufara iz Gimnazije Kranj na temu prilagođenosti računarskih učionica deci sa posebnim potrebama. Temu otvorenog koda dotakao je Primož Zevnik, takode iz Gimnazije Kranj, govoreći o osnovnim principima implementacije programa tog načina licenciranja u proces učenja. Potom je Emin Husović, ispred Telekoma Crne Gore, predstavio sistem razvoja i održavanja postojeće mreže fiksne telefonije, nakon čega su prisutni imali priliku da čuju izlaganje Katje Grbić iz Republičkog zavoda za statistiku o primeni geografskog informacionog sistema u statistici. Geografski informacioni sistemi su bili tema i vrlo zapaženog izlaganja o razvoju komunalnog informacionog sistema, koje su održali predstavnici Fakulteta tehničkih nauka i Javnog preduzeća Informatika iz Novog Sada. Bogoljub Savić iz Uprave za zajedničke poslove republičkih organa govorio je o informatici kao sredstvu za demokratizaciju društva, a o verifikaciji bezbednosti informacionog sistema je govorila Tatjana Risović sa Beogradske berze. Kraj prepodnevne sesije su predstavnici Telekoma Srbija iskoristili za predstavljanje novih usluga.\nNa popodnevnoj sesiji istog dana je najpre Laslo Kovač predstavio svoje rešenje za prenošenje znanja u malim i srednjim preduzećima, a potom je započela diskusija na temu elektronske uprave, čiji je moderator bio Goran Nenezić. On je istakao da je za razvoj elektronskog okruženja bitno shvatiti da je ICT sredstvo , a ne odlučujuća komponenta u njegovom razvoju, te da isto važi i za razvoj elektronske državne uprave. Zoran Purić je definisao pojam e-uprave i objasnio probleme u radu državne uprave, nakon čega su se prisutni uključili u priču o ulozi i značaju informaciono-komunikacionih tehnologija u razvoju i uvođenju e-uprave. Kao bitne stavke su navedeni značaj i veličina ovog poduhvata, u kome je veoma važna aktivna edukacija korisnika sistema elektronske uprave. Na kraju rasprave usvojen je i niz zaključaka, od kojih su najvažniji sledeći:\nRazvoj i implementacija sistema e-uprave je nacionalni projekat od presudnog značaja za uspeh reforme državne uprave, sa pozitivnim efektima na ostale segmente društvenog i privrednog razvoja; neophodna je nepodeljena podrška nosilaca odlučivanja na svim nivoima, kao jedan od najviših prioriteta.\nPrepoznavanje značaja i veličine poduhvata, mesta i uloge svih subjekata i mobilizacija svih zainteresovanih strana su presudni za uspeh ovog nacionalnog projekta.\nNužan je strateški pristup, zasnovan na najširoj primeni standarda, sa dobro definisanom metodologijom kojom se obezbeduje funkcionalno i tehnološko jedinstvo sistema, kao i koordinirano upravljanje razvojem sistema e-uprave (maksimizacija iskorišćenja raspoloživih resursa).\nNeophodan je normativni okvir koji jasno definise ulogu i obaveze svih subjekata u razvoju, implementaciji i funkcionisanju sistema e-uprave.\nNeophodno je uspostavljanje i održavanje kontinuiteta obrazovanja i obuke svih učesnika u sistemu e-uprave.\nNeophodno je aktivno učešće domaćeg privatnog sektora u oblasti informaciono-komunikacionih tehnologija (ICT) u svim fazama i segmentima razvoja, uvođenja i funkcionisanja sistema e-uprave, što stimulativno deluje na razvoj samog ovog sektora, otvaranjem novih radnih mesta i sprečavanjem odliva stručnih kadrova.\nObezbedivanje budžeta (iz svih raspoloživih izvora) za realizaciju strategije razvoja i implementacije sistema e-uprave je ključni preduslov za uspostavljanje potrebne dinamike realizacije.\nTreći radni dan Kongresa doneo je izuzetnu priliku da se učesnici i gosti "prošetaju" i do jednog od najlepših dalmatinskih gradova - Dubrovnika. Naime, u Dubrovniku je 15. juna održan IV SEFICT - međunarodni skup predstavnika privrednih komora, koje je takode ugostila JISA. Uvodne reči Đorda Đukića, generalnog sekretara JISA, Olivere Stanković, savetnika predsednika Privredne komore Srbije i Petra Indovskog, podpredsednika MASIT-a, otvorile su ovaj skup. Radni deo SEFICT-a započeo je pričom o mogućnostima upotrebe programa otvorenog koda u razlicitim aplikacijama, te je još jednom ukazano na potrebu kreiranja računarskih učionica za osobe sa posebnim potrebama. Potom je Dražen Pehar predstavio Logos, kompaniju koja se bavi razvojem tehnologija za rešavanje problema autentifikacije u online bankarskim transakcijama.\nO aktivnostima MASIT-a govorio je Petar Indovski, koji je kasnije predstavio i poslovanje softverske kuće Gord Systems. U ime Srpske pošte iz Banja Luke je Srećko Stanković izložio praktičnu primenu integracije web tehnologije i SMS servisa, a Srđan Atanasijević je predstavio zajednički projekat TIS-a, PKS-a i Microsofta - "Arhitektura informacionog podsistema za anketiranje i analizu potreba privrednog subjekta - novi servis informacionog podsistema PKS".\nPotom je usledilo izlaganje na temu mobilne telefonije u funkciji servisa privrede. Zvonko Damnjanović predstavio je projekat termovizije u elektroenergetskim i industrijskim postrojenjima, a odmah zatim i sistem mobilnog bankarstva. Marko Arnez i Janko Uhan prikazali su elektronsku prezentaciju Galerije dobitnika Prešernove nagrade u Kranju, a potom je Igor Rozanc sa Univerziteta u Ljubljani govorio o ključnim faktorima za uspešnu implementaciju informacionog sistema na webu i prednostima elektronskog vodenja dokumentacije na fakultetima. Ana Vuletić je u svom izlaganju predstavila automatizaciju procedure za upravljanje dokumentima i ključne procedure sistema za upravljanje kvalitetom kroz metamodel informacionog sistema, a kraj radnog dela IV SEFICT-a predstavljala je prezentacija Bogoljuba Savića o ICT tehnologijama kao sredstvu za primenu modela demokratizacije društva.\nOkrugli sto o radio-komunikacijama\nIstog dana su u Herceg Novom nastavljene i prezentacije u okviru X kongresa Jedinstvenog informatičkog saveza. Tako je Marko Jevtić sa Univerziteta Megatrend pokazao primer metodologije izrade informacionog sistema za evidenciju poseta pacijenata, kao dela kliničkog informacionog sistema. Vladimir Urošević je predstavio nove metode proizvodnje u malim i srednjim serijama na osnovu jednog prototipa izradenog računarski kontrolisanom mašinom i pripremu za proizvodnju tom metodom. Na okruglom stolu posvećenom radio-komunikacijama je Miroslav Škorić upoznao prisutne sa postojećim stanjem u oblasti radio-amaterskih mreža u Srbiji, Bosni i Hercegovini, Sloveniji, kao i u Italiji i SAD i predočio neke od mogućih pravaca razvoja radio-veza. Pored toga, on je istakao i neke probleme u prenosu radio-signala, kao i neka od mogućih rešenja i izrazio želju da se i JISA pridruži angažovanjima čiji je cilj da nadležni organi zaduženi za oblast telekomunikacija demokratizuju propise u oblasti radio-amaterskih veza.\nČetvrti dan kongresa otpočeo je prezentacijom aplikacije ArhivInfo, koju su predstavili Zoran Kecman i Ivan Kaličanin. U pitanju je program koji predstavlja digitalnu listu registratorskog materijala, sa mogucnošću dodavanja opisa kategorije skeniranja, pretraživanja i pregleda skeniranih dokumenata. Potom je Srećko Stanković iz Srpske pošte iz Banja Luke govorio o integraciji web tehnologije i SMS usluga, a na njegovo izlaganje se nadovezao Zvonko Damnjanović, pričom o mobilnom bankarstvu. Oficijelni deo četvrtog radnog dana "zatvorila" je Jelena Jovanović, predstavljanjem modela poslovanja u elektronskoj trgovini.\nSaradnja Meridiana i Motorole\nDruženje je nastavljeno u neformalnoj atmosferi, izletom u Žanjice, čiji je tradicionalni sponzor firma Meridian. Ove godine je Meridian u organizaciji izleta imao i pomoć kompanije Motorola, a povod za ovo druženje nije bila isključivo zabava. Predstavnici kompanije Meridian, poznate prvenstveno po arhiviranju dokumentacije, TV i video materijala, te novinskih isečaka, kao i po sistemima za video produkciju i postprodukciju, objavili su potpisivanje ugovora o saradnji sa kompanijom Motorola.\nRazvoj ekspertskih sistema\nPoslednji dan X kongresa JISA otpočela je Danijela Stanković iz JP PTT saobraćaja Srbija, izlaganjem o značaju digitalnih certifikata za sigurnost protoka informacija kroz mrežu. Ona je potom predstavila i rad svog kolege iz Centra za elektronsko poslovanje, posvećen tematici elektronske poštanske marke. Zvonko Damnjanović sa Tehničkog fakulteta u Boru predstavio je softver za termoviziju u elektroenergetskim i industrijskim postrojenjima, te njegovu praktičnu primenu, a Svetlana Bogdanović je, ispred Ministarstva nauke i životne sredine, predstavila projekat "Idealist - Extend", kao mogućnost za učešće domaćih istrazivača u evropskim projektima u oblasti informacionih tehnologija. Dragan Janković iz Narodne banke Srbije govorio je o novom pristupu razvoju aplikacija u .NET tehnologiji, a Aleksandar Lukić o Oracle razvojnim alatima za Visual Studio .NET.\nPotom je Mirela Đorđević sa Menhetnvil koledža predstavila početne kurseve iz oblasti programiranja, a pregled simbola kvaliteta u svetu izložio je Zoran Janković iz JP PTT saobraćaja Srbija. Ana Vuletić predstavila je metamodel informacionog sistema za promenljivo poslovno okruženje, a kraj radnog dela poslednjeg dana jubilarnog X kongresa JISA obeležilo je predavanje Borisava Abramovića sa Fakuleteta za menadžment iz Novog Sada, koji je govorio o primeni principa modularnosti u razvoju ekspertskih sistema.\nU susret XI kongresu JISA\nJedna od ideja vodilja u organizaciji ovakvih okupljanja je uspostavljanje bliže saradnje izmedu IT stručnjaka. Sa istom ovom idejom je ovogodišnjem Kongresu Jedinstvenog informatičkog saveza prisustvovalo oko 250 učesnika, njih čak 100 iz inostranstva. Jubilarni X kongres JISA je predstavljao odličnu priliku za upoznavanje sa novitetima iz oblasti informaciono-komunikacionih tehnologija i mogućnost da se prisutni informišu o praktičnim primenama ovih rešenja. Uspostavljeni su, takođe, novi kontakti, a postojeći obnovljeni i učvršćeni, a bilo je prilike i za opuštanje i zabavu. Imajući sve to na umu, pozivamo vas da i naredne godine budete sa nama - na XI kongresu Jedinstvenog informatičkog saveza.


Albanija ublažila pojedine mere, istovremeno porasle cene | Novosadski informativni portal 021\nZa ulazak u Albaniju vam je od dokumenata potrebna samo lična karta. Ipak, ne zaboravite i putno osiguranje.\nU Albaniji je od danas dozvoljeno barovima i kafićima da puštaju muziku do 23 sata, umesto dosadašnjih 22, na snazi je i dalje policijski čas, saopštio je danas Tehnički komitet stručnjaka koji odlučuje o merama protiv virusa korona.\nIstovremeno, cene u barovima i restoranima su porasle za 1,3 odsto u odnosu na maj i jun, što je najveći porast cena od januara 2017. godine.\nALBANIJA\tKorona virus


RTS :: Vučić: Priština htela da izbegne dijalog, 22. juna u Skupštini podnosim izveštaj o Kosovu i Metohiji\nPolitika Vučić: Priština htela da izbegne dijalog, 22. juna u Skupštini podnosim izveštaj o Kosovu i Metohiji\nsreda, 16. jun 2021, 13:00 -> 16:15\nPredsednik Aleksandar Vučić je, u obraćanju javnosti, istakao da mu je jasno da je prištinska strana juče u Brisel došla sa namerom da natera Beograd da iz dijaloga izađe i da dijaloga nema. Najavio je za 22. jun sednicu Narodne skupštine na kojoj će govoriti o svakom pitanju od ključnog značaja za situaciju na KiM.\nO hapšenju u "Resavaci": Neverovatno je da se rukovodstvo tako ponaša\nVučić je čestitao nadležnima na hapšenju u "Resavaci" i istakao da je neverovatno da se rukovodstvo tako ponaša.\n"Na silu držimo ljude u Resavici, da bismo sačuvali socijalni mir, a svako rukovodstvo se samo bavi pljačkom", rekao je Vučić.\nMnogima će do jeseni proći šest ili osam meseci od vakcinacije\nSramota je da neke zemlje imaju veći procenat vakcinisanih od Srbije, a muče se sa nabavkom vakcina, rekao je predsednik.\nUpozorio je na to da će do jeseni mnogima proći šest ili osam meseci od vakcinacije.\nRast stranih direktnih investicija\nU prvih pet meseci strane direktne investicije iznosile su 1,413 milijardi evra, 12,7 odsto više nego u istom periodu prošle godine, istakao je Vučić.\nSrbija treća u Evropi po rastu BDP-a\nVučić je naveo da je Srbija na trećem mestu u Evropi po stopi rasta, iza Luksemburga i Estonije.\nU drugom kvartalu očekuje najveći rast, između 12 i 16 odsto.\n"Ogroman skok očekujem, sedam odsto na nivou godin, što bi značilo drastično veće penzije i plate", istakao je Vučić.\nSamo se o pitanjima nestalih razgovaralo na ozbiljan način\nVučić je istakao da je pitanje nestalih civilizacijsko, i da je to jedina tema o kojoj se juče razgovaralo na ozbiljan način, dok su sve drugo bili zahtevi Prištine za priznanjem.\nSa kosovskim Srbima o pitanjima njihovog opstanka\nPredsednik je najavio razgovore sa predstavnicima kosovskih Srba, o pitanjima njihovog opstanka, poput energetike.\nTražili su promenu imena CEFTA\nVučić je naveo da je delegacija Prištine juče u Briselu predložila da Cefta promeni ime u Sefta, a iza toga se krije namera da promene oznaku u "Republika Kosovo", dok je u Cefti Kosovo sa zvezdicom sa čim Beograd nema problem.\nIza svakog njihovog zahteva je zapravo samo pitanje priznanja samoproglašenje nezavisnosti, objasnio je Vučić.\nNa pitanje kada ćemo priznati Kosovo, dobili su snažno i čvrsto – nikada\nPrvo pitanje sa kojim je prištinska delegacija počela je priznanje Kosova i ponavljanje Aljbina Kurtija 'kada, kada, kada', rekao je Vučić.\n"Na to je dobio samo jedanput veoma snažno, veoma čvrsto -nikada", naglasio je predsednik Srbije.\nIzveštaj Skupštini o dijalogu 22. juna\nPredsednik Vučić rekao je da je došao da položi račun javnosti i da obavesti građane o jučerašnjem dijalogu u Briselu. Sednicu Skupštine, na kojoj će podneti izveštaj, najavio je za 22. jun.\nAleksandar Vučić se na konferenciji za novinare u Predsedništvu obratio javnosti posle jučerašnjih pregovora u Briselu sa premijerom privremenih institucija u Prištini Aljbinom Kurtijem i predstavnicima Evropske unije.\nVučić je rekao da je sazvao konferenciju kako bi građanima podneo izveštaj o dijalogu.\nNajavio je za 22. jun sednicu Narodne skupštine na kojoj će govoriti o svakom pitanju od ključnog značaja za situaciju na KiM, planovima Srbije, ali i situacijom sa kojom se suočavamo u međunarodnoj zajednici.\n"Oni koji su došli sa prištinske strane želeli su da nas navedu da napustimo dijalog, odnosno da dijaloga ne bude. Sve što su radili je značilo – želimo da izbegnemo dijalog, razgovor", objasnio je predsednik.\nNada se da će, pred nastavak dijaloga Beograda i Prištine, neki važni ljudi razgovarati sa Prištinom.\nVučić je rekao da želi da veruje da će se prištinska strana pojaviti 25. jula, na sledećoj rundi dijaloga, i da će imati konstruktivniji odnos.\nPovodom najave tužbe za genocid koja je stigla iz Prištine, ukazao je na to da su Albanci etnički skoro očistili srpska mesta.\n"To što će da podnesu tužbu za genocid… Pa, to nije tužba koja ima veze sa Srbijom, već je to njihova unutrašnja odluka kako bi se navodno došlo do pravde", ocenio je Vučić.\nVojna vežba na Pešteri 27. juna\nVučić je najavio je da će se 27. juna na Pešteri održati velika vojna vežba, za koju kaže da je do sada najznačajnija prezentacija moći Vojske Srbije.\nPozvao je i Kragujevčane da na nacionalni praznik, Vidovdan, dođu na stadion u Šumaricama gde će biti održan najveći taktičko-tehnički zbor.\nVučić: U Vladičinom Hanu plate zbog "Teklasa" povećane sa 245 na 444 evra


Vesti online / Srpski informativni portal / Kosovari traže parče crnogorske obale\nKosovska agencija za privatizaciju (KAP) zatražila je od kotorskog Osnovnog suda da donese privremenu meru zabrane raspolaganja zemljišnim kompleksom od 33.000 kvadrata u zaleđu plaže Kamenovo.\n- Kosovska agencija za privatizaciju koja djeluje kao pravni predstavnik društvenog preduzeća Rekreatours sa sjedištem u Prištini, podnijela je zahtjev za verifikaciju nepokretne imovine koja se nalazi u Kamenovu, katastarska opština Sveti Stefan. U saglasnosti sa važećim zakonskim okvirom u Republici Crnoj Gori, KAP zahtijeva od suda da izda preliminarnu zabranu i takođe zahtijeva da sud ubilježi ovaj pravni spor u javne katastarske dosijee Opštine Budva -.saopšteno je “Vijestima” u Kosovskoj agenciji za privatizaciju.\nU katastarskoj evidneciji Uprave za nekretnine na zemljište u Kamenovu upisana je beleška spora 7. avgusta.\n"Po tužbi društvenog preduzeća Rekreaturs (u likvidaciji koju zastupa KAP, primljena u Osnovnom sudu 1. avgusta radi utvrđivanja prava svojine" upisano je u katastru.\nZaleđe plaže, gde se nekada nalazilo kosovsko odmaralište, kako se navodi u katastarskoj evidenciji, uknjiženo je najvećim delom na firmu Rekreaturs DOO Budva, a sukorišćenje manjim delom imaju Kosovska banka u stečaju i firma Kožar SOUR Trgovina, obe sa sedištem u Prištini.\nPred crnogorskim sudovima već gotovo 30 godina vodi se sudska borba kojom KAP želi da dokaže da je firma Rekreaturs iz Prištine stvarni vlasnik 33 hiljade kvadrata na peni od mora, gde je nekada bilo izgrađeno odmaralište za radnika Kosova.\nPriča o Kamenovu počela je još 1957. kada je sreski odbor na Cetinju izvršio eksproprijaciju 15.000 kvadrata zemlje od starosedelaca.\nPartije u Makedoniji protiv podele Kosova\nIzgrađeno je odmaralište krajem pedesetih godina prošlog veka za potrebe radnika sa Kosova, da bi se 1989. Rekreaturs uknjižio na dodatnih 12.000 kvadrata, ukupno 33.000, na koliko se prostire zaleđe plaže.\nDrama počinje nakon ratnih dešavanja na Kosovu, kada se 1999. u govoto oronulo radničko odmaralište useljavaju izbeglice sa Kosova.\nNekoliko radnika Rekreatursa iz Prištine sedište firme premeštaju u Budvu i atraktivni kompleks knjiže na tu firmu.\nKompanija se privatizuje i nju danas u celosti kontroliše “Atlas grupa” Duška Kneževića.\n- U smislu zaštite naših prava, a u vezi sa Rekreatursom, KAP je preduzeo sve procesno-pravne radnje predviđene važećim zakonima Republike Crne Gore, i po pravosnažnosti ovih odluka će preduzeti korake, u okviru svojih mogućnosti, za međunarodnu zaštitu svojih imovinskih prava - saopštili su ranije “Vijestima” u KAP-u.\n- Odlukom od 5. decembra 1985. dodijeljeno je pravo svojine Turističkom savezu Kosova, a na osnovu prethodne odluke o eksproprijaciji tih parcela. Da bi odlukom Osnovnog suda u Kotoru od 14. januara 1986. bio izvršen prenos ovih parcela sa Turističkog saveza Kosova na SIZ za Odmor i rekreaciju radnika iz Prištine. Društveno preduzeće Rekreaturs-Priština je osnovano rješenjem o registraciji u Privrednom sudu u Prištini i to pod imenom Društveno preduzeće za odmor radnika, ugostiteljstvo i turizam Rekreaturs sa sjedištem u Prištini, Ulica vidovdanska 49, dana 22. maja 1992 - piše u dokumentaciji koju je KAP dostavila crnogorskom sudu.\nKosovska Agencija potražuje još nekoliko atraktivnih lokalcija na crnogorskoj obali, koje su pripadale tamošnjim preduzećima, a koje su nezakonito prodate.\nI meštani Kamenova i Svetog Stefana, već više od deceniju vode sudsku borbu za povratak đedovine, koja im je oteta u uvali Kamenovo i tvrde da je veći dio zemljišnog kompleksa njihov.\n"Markoviću nisu smetale promene granica kad je priznavao Kosovo"\nKneževićeva Atlas grupa planira u uvali iznad plaže Kamenovo da gradi luksuzno turističko naselje "Kamenovo" koje će objedinjavati dva hotela i 14 vila sa ukupno 300 ležaja.\nInvesticioni projekat predviđa, osim gradnje hotelsko rezidnecijalnog kompleksa, proširivanje plaže, kao i stavljanje u funkciju kamenog dela obale, kao i gradnje privremenih objekata sportsko–rekreativnih i zabavnih sadržaja...


Šefica koju ćete svi obožavati! Prolog\nŠefica koju ćete svi obožavati!\nKomedija "ŠEFICA" (THE BOSS), od četvrtka, 7. aprila, naći će se na redovnim repertoarima naših bioskopa.\nOmiljena komičarka Melisa Makarti garantuje ludu zabavu i smeh do suza, pa vam savetujemo da ovaj film pogledate na velikom platnu već prvog vikenda prikazivanja.\nNominovana za Oskara, Melisa Makarti („Deveruše", „Žestoke devojke") igra glavnu ulogu industrijskog mogula koju šalju u zatvor kad je uhvate zbog insajderskog trgovanja. Kad se ponovo pojavi na sceni i pokuša da se predstavi kao najnovija američka „slatkica", neće svi koje je zavrnula moći tako lako da joj oproste i zaborave.


Novosti u humanoj reprodukciji – Simpozijum „Novosti u humanoj reprodukciji“\nHotel M- Beograd\n05 – 07.12.2019.\nPROGRAM SIMPOZIJUMA – SYMPOSIUM PROGRAMME\nDvadeset osam godina je prošlo od kada smo dobili prvu “bebu iz epruvete” u Srbiji. U to ime pozivamo vas na trinaesti Simpozijum „Novosti u humanoj reprodukciji“, koji se ove godine održava u hotelu M 05 – 07. decembra 2019. godine.\nOrganizacioni komitet ima posebno zadovoljstvo pozvati vas na jedan tako uzbudljiv simpozijum. Beograd je divan i ima puno raznih drugih stvari da ponudi pored workshop-ova, kurseva i predavanja. Tradicionalna gostoljubivost ljudi, izvanredni kulinarski specijaliteti, prefinjena vina, raznovrstan kulturni život, kao i uzbudljiv clubbing čine Beograd jednim od najpopularnijih kongresnih mesta na svetu.\nPredsednik Udruženja za humanu reprodukciju Srbije\n2022 ® ASTAKOS Travel & Events


Iz poštovanja prema žrtavama Karadžića i Mladića treba izvesti pred lice pravde\nGlavni tužilac Haškog tribinala Serge Brammertz ponovio je danas u Sarajevu, prilikom susreta sa Visokim predstavnikom za BIH Miroslavom Lajčakom, da iz poštovanja prema žrtavama ratnih zločina u BiH države u regionu moraju uraditi sve da Radovan Karadžić i Ratko Mladić budu izvedeni pred lice pravde.\nNakon susreta sa visokim predstavnikom u BiH Miroslavom Lajčakom, Brammertz je rekao da se rad na rasvjetljavanju 15 slučajeva ratnih zločina u Tribunalu i dalje nastavlja, a da potraga za bjeguncima i razbijanje mreže pomagača licima osumnjičenim za ratne zločine ne smije biti zaustavljena.\n"Teško mi je da zamislim da Tribunal u Hagu završi svoj rad, a da ova lica ne budu krivično gonjena" - rekao je tužitelj Brammertz.\nZahvaljujući se Lajčaku na podršci, on je istakao da je za Haški tribunal saradnja sa OHR-om vrlo važna. Važnim partnerima Haškog tribunala Brammertz je označio i agencije za provođenje zakona u BiH i Tužilaštvo BiH.\n"Glavni tužilac u BiH radi težak posao i ostvaruje napredak, zbog čega smo mu izrazili podršku" - naglasio je Brammertz.\nGovoreći o susretu sa udruženjima žrtava, glavni tužilac Haškog tribunala rekao je dijeli njihovu zabrinutost u pogledu rasvjetljavanja svih ratnih zločina počinjenih u BiH.\nVisoki predstavnik u BiH rekao je da je glavnog tužioca Haškog tribunala upoznao o trenutnoj političkoj situaciji u BiH nakon nedavno održane sjednice Savjeta za implementaciju mira u Briselu, kao i o izazovima koji stoje pred BiH u narednih nekoliko mjeseci.\n"Naravno, i ovaj put potvrdio sam punu podršku OHR-a Haškom tribunalu, kao i moju ličnu privrženost punoj saradnji sa Hagom, jer je to jedan od mojih prioriteta i kao visokog predstavnika međunarodne zajednice i kao specijalnog predstavnika EU" - rekao je Lajčak.


25. Apr 2000 16:36 (GMT+01:00)\n"Glas" saznaje: Ašhen Ataljanc odlazi iz Baleta Berlinske državne opere\nNovo odredište Bolonja\nKako "Glas" saznaje Ašhen Ataljanc, koja je već više od dve godine solistkinja Baleta Berlinske državne opere, preseliće se 1. jula u Bolonju gde je potpisala ugovor sa poznatom baletskom kompanijom "Ater baleto".\nUmetnički direktor i koreograf Mauro Bigonceti neguje savremeni repertoar, a poznata trupa gostuje po čitavom svetu. Naša publika pamti "Ater baleto" po gostovanju petnaestak baletskih igrača osamdesetih godina u Centru "Sava", kada su ih Beograđani ispratili ovacijama.\nPored Bigoncetija koji je veoma cenjen u svetu baleta, za "Ater baleto" su i mnogi drugi slavni koreografi stvarali, poput takvog baletskog umetnika kakav je Vilijam Forsajt.\nNekadašnja primabalerina Narodnog pozorišta Ašhen Ataljanc, doputovala je u Beograd i uveliko sprema ulogu za jednočinku "Slike", u koreografiji Lidije Pilipenko, koju će izvesti povodom Međunarodnog dana igre 29. aprila u našem nacionalnom teatru.


IPA program prekogranične saradnje Rumunija–Republika Srbija\nObjavljeno 21.11.2013. u 18h\nU sredu, 20. novembra 2013. u Amfiteatru Tehničkog fakulteta „Mihajlo Pupin“ u Zrenjaninu sa početkom u 10.00 časova održana je svečana promocija i lansiranje projekta “Sustaining excellence in mathematical education” (MIS-ETC code 1411, acronym SusMathEdu).\nProjekat se realizuje u okviru IPA programa prekogranične saradnje Rumunija – Srbija. Vodeći partner na projektu je West University iz Temišvara, a projektni partner Tehnički fakultet „Mihajlo Pupin“ iz Zrenjanina. Koordinator aktivnosti sa srpske strane je prof. dr Dragana Glušac.\nOsnovni cilj projekta je jačanje saradnje talentovanih učenika iz Srbije i Rumunije kroz zajednički rad i razmenu znanja i iskustava. U okviru projekta biće realizovan WEB portal sa sadržajima iz matematike koji će dodatno obrazovati naše srednjoškolce.\nU okviru projekta biće realizovan web portal za elektronsko učenje sa matematičkim sadržajem. Potpisan je memorandum o saradnji sa Školskom upravom Zrenjanin o saradnji na ovom projektu što čini krovnu platformu za sačinjavanje mreže podrške projekta. Memornadumi su potpisani i projekat će biti realizovan u saradnji sa sledećim srednjim školama: Gimnazijom Zrenjanin, Elektrotehničkom i građevinskom školom “Nikola Tesla”, Tehničkom školom, Ekonomsko-trgovinskom školom „Jovan Trajković“, Hemijsko prehrambenom i tekstilnom školom „Uroš Predić“, zatim Školskim centrom „Nikola Tesla“ iz Vršca, Srednjom školom iz Novog Bečeja, Gimnazijom „Dušan Vasiljev“ iz Kikinde i Srednjom školom „Vuk Karadžić“ iz Sečnja.\nEksperti će obučavati više od 250 srpskih i rumunskih učenika za korišćenje web portala, a kroz njega popularizovati elektronsko učenje, korišćenje ICT u obrazovne svrhe i promovisati sadržaje iz matematike koji nisu predviđeni redovnim planovima i programima. Takođe, uspostaviće se saradnja dva Fakulteta iz ove dve zemlje, a planirane su i međusobne posete učenika i nastavnika koji će biti okupljeni na ovom projektu. Jedna takva poseta je već realizovana 26. oktobra kada su članovi tima sa Fakulteta i predstavnici škola bili na promotivnom događaju na WEST univerzitetu.\nDogađaju na Tehničkom fakultetu „Mihajlo Pupin“ su pored partnera sa WEST univerziteta iz Temišvara prisustvovali zvaničnici grada Zrenjanina, predstavnici Ministarstva prosvete, direktori, učenici i nastavnici škola. U okviru promocije održan je i okrugli sto pod nazivom: „Mogućnosti unapređenja kvaliteta obrazovanja u okviru programa prekogranične saradnje Rumunija Srbija“.\nTagovi:elektronsko ucenje, iskustvo, projekat, Rumunija, saradnja, srbija, Tehnički fakultet "Mihajlo Pupin", web portal, znanje


Istraživački izveštaj Položaj mladih sa invaliditetom na tržištu rada u Gradu Beogradu - Portal o invalidnosti\nIstraživački izveštaj Položaj mladih sa invaliditetom na tržištu rada u Gradu Beogradu\nPosted on Nov 9 2016 - 12:26pm by Redakcija\nmladi sa invaliditetom na tržištu radazapošljavanje osoba sa invaliditetom\nIstraživački izveštaj Položaj mladih sa invaliditetom na tržištu rada u gradu Beogradu, autora prof. dr Slobodana Cvejića i Stefana Stefanovića (ispred grupe za razvojnu inicijativu SeConS), predstavljen je u utorak, 8. novembra u zgradi Privredne komore Srbije u Beogradu.\nIzveštaj je rezultat empirijskog istraživanja unutar projekta Aktivacijom do inkluzije u zapošljavanju – podrška mladima s invaliditetom. Projekat je razvio Forum mladih sa invaliditetom, a istraživanje je sprovela organizacija SeConS – grupa za razvojnu inicijativu. Istraživanje je sprovedeno sa ciljem da se prikupe informacije o položaju mladih sa invaliditetom na tržištu rada i da se šira javnost informiše o važnosti inkluzije na polju zapošljavanja; da se unapredi konkurentnost mladih sa invaliditetom na tržištu rada i da se uspostave funkcionalni mehanizmi za njihovo zapošljavanje.\nOd posebnog značaja za promovisanje zapošljavanja osoba sa invaliditetom bio je Zakon o profesionalnoj rehabilitaciji i zapošljavanju osoba sa invaliditetom, donet 2009. godine. Od početka njegove primene, zaposleno je oko 28 000 osoba sa invaliditetom, od toga 4 846 žena. Žene sa invaliditetom još uvek su podzastupljene u radnoj snazi, one čine polovinu neregistrovanih nezaposlenih.\nKako je Zakon primorao poslodavce da zapošljavaju osobe sa invaliditetom, na tržištu rada oformljena je specifična niša: poslodavci tragaju za osobama sa lakšim oblicima invaliditeta za koje nije neophodno (u velikoj meri) prilagođavati radno mesto i kolektiv. Primetne su negativne posledice takve segregacije na tržištu rada. Mladi sa invaliditetom često su na zaposlenjima koja su ispod njihovih kvalifikacija i radnih sposobnosti; neretko rade na privremenim poslovima, kratkoročno ili u okviru javnih radova. Trajna zaposlenost među mladima sa invaliditetom višestruko je manja nego među mladim osobama generalno.\nObrasci ponašanja na tržištu rada: nezaposleni i neaktivni mladi s invaliditetom\nIstraživanje je pokazalo da su oblik invaliditeta i stepen samostalnosti faktori koji utiču na neaktivnost mladih s invaliditetom na tržištu rada, ali ne objašnjavaju ovu pojavu u celosti. Mladi s invaliditetom koji su aktivni na tržištu rada imaju bolje obrazovanje i radne veštine, kao i jači motiv za daljim usavršavanjem u odnosu na neaktivne mlade osobe. Mlade osobe sa invaliditetom generalno imaju negtivno mišljenje o percepciji svojih radnih mogućnosti i eventualnog radnog angažmana.\nIskustva zaposlenih mladih sa invaliditetom\nBazični problem koji nema sistemsko rešenje su izazovi s kojima se osobe s invaliditetom suočavaju tokom školovanja, pa neretko i biraju škole i fakultete po kriterijumima (arhitektonske i druge) pristupačnosti, a ne prema sopstvenim profesionalnim sklonostima. Problemi sa kojima se mladi sa invaliditetom suočavaju tokom obrazovnog procesa stvar su samoinicijativnog rešavanja. Formalno obrazovanje pruža samo najosnovnije elemente za pozicioniranje na tržištu rada, bez ikakve prakse i radnog iskustva. Osobe sa invaliditetom sa srednjom školom najčešće rade na rutinskim poslovima za koje se mogu obučiti na samom radnom mestu. Njihove sposobnosti veoma retko bivaju upotrebljene u punom potencijalu.\nIako je Zakon doprineo da se zapošljavanju osoba sa invaliditetom pristupa na sistematičniji način, često se poslodavci odlučuju da plaćaju zakonom propisane penale, pre nego da zaposle osobu sa invaliditetom, iz ubeđenja da osoba sa invaliditetom ne može da odgovori na radne zadatke ili da su potrebna velika ulaganja u prilagođavanje radnog okruženja. U većini slučajeva, poslodavci zapošljavaju osobe sa invaliditetom na neadekvatnim pozicijama – na rutinskim poslovima, bez potrebe za većim prilagođavanjem i dugoročnim mentorstvom. Informisani poslodavci preko pružalaca usluga posredovanja ostvaruju povoljna rešenja: zapošljavaju bolje kvalifikovane osobe sa lakšim oblicima invaliditeta. Takva praksa ostale osobe sa invaliditetom udaljava od primarnog tržišta rada.\nosnovan je 2008. godine s namerom da pruža podršku studentima s invaliditetom na svim nivoima koji se tiču visokog obrazovanja.\nPriručnik za buduće studente Univerziteta u Beogradu uz smernice za kandidate sa hendikepom – sadrži mnogobrojne korisne informacije za (buduće) studente, kao i smernice o načinima na koje mladi sa hendikepom mogu ostvariti pravo na podršku tokom studiranja.\nNacionalna služba za zapošlјavanje: Zaposlite osobu sa invaliditetom\n U metodologiji istraživanja, neaktivnom se smatra osoba koja u poslednjih mesec dana ni na koji način nije tražila zaposlenje.


Šef crnogorske diplomatije: Nećemo dozvoliti da se Srbija meša u unutrašnje stvari države - Sputnjik Srbija\n12:27 21 Oktobar 2020\n18:31 21.05.2020 Preuzmite kraći link\nCrna Gora neće dozvoliti da se Srbija, pod plaštom navodne ugroženosti interesa Srba u Crnoj Gori, meša u njene unutrašnje stvari, poručio je šef crnogorske diplomatije Srđan Darmanović, tvrdeći da u Crnoj Gori nije i nikada neće biti ugroženi narodi, „pa naravno ni srpski“. Komentarišući izjave ministra spoljnih poslova Srbije Ivice Dačića, on je rekao da Crna Gora neće dozvoljavati da se Srbija, pod plaštom navodne ugroženosti interesa Srba u Crnoj Gori, meša u unutrašnje stvari države.\n„Vrlo je neodgovorno kad se primene epidemioloških, kojima se čuvaju životi i zdravlje naših građana, koriste kao jeftina, ali nimalo naivna platforma za raspaljivanje političkih strasti i stvaranje atmosfere napetosti“, rekao je Darmanović za podgoričku „Pobjedu“, dodajući da to ne može biti obrazac dobronamerne politike ni u svojoj, a kamoli u drugoj, susednoj zemlji, za koju još tvrdite da je prijateljska i bratska, prenose Novosti.\n„Pa sve to još začinite ni manje ni više nego tezom o bratoubilačkom građanskom ratu koji samo što nije počeo! To nije način na koji govore prijatelji i navodno partneri na evropskom putu, a još manje stil i vokabular ministara i visokih diplomata“, dodao je on.\nOn navodi da u Crnoj Gori mogu biti „ugroženi“ samo oni koji ne poštuju njen Ustav i zakone, njen građanski i multietnički karakter, njen demokratski izbor, samo oni „koji svojim fanatizmom ugrožavaju prava i slobode drugih“.\n„Ne dešava se prvi put da odluke koje Crna Gora donosi, u skladu sa svojim nacionalnim interesima, budu predmet neodmerenih komentara sa najviših političkih adresa u Srbiji. To je retorika koja je nama u Crnoj Gori dobro poznata, koja se konstantno ponavlja i koja je posledica srpskog nacionalizma duboko ukorenjenog u njihovom političkom diskursu“, zaključio je šef crnogorske diplomatije.


Počela gradnja Navigator Business Centra 2 vredna 45 miliona evra | PC Press\nPočela gradnja Navigator Business Centra 2 vredna 45 miliona evra\n21. septembar 2018. Terezija Palikuća\nSvečanim polaganjem kamena temeljca na mestu izgradnje Navigator Business Centra 2, na Novom Beogradu, obeležen je početak još jednog važnog projekta kompanije MPC Properties. Vrednost investicije novog poslovnog objekta klase A, procenjuje se na više od 45 miliona evra, a otvaranje objekta planirano je za prvi kvartal 2020. godine.\nNavigator Business Centra 2 je moderna i održiva poslovna zgrada A klase, koja se sastoji od podzemne garaže na tri nivoa, kapaciteta petsto parking mesta, prizemlja i osam spratova. Projektovana je i gradi se u skladu sa LEED standardima zelene gradnje.\nLociran je u središtu poslovnog dela Novog Beograda, uz odličnu povezanost sa ključnim gradskim lokacijama, a na samo petnaest minuta od aerodroma Nikola Tesla. Ovaj poslovni centar prostiraće se na ukupnoj površini od 50.000 kvadratnih metara, od koji će 27.000 biti namenjeno izdavanju. Naziv objekta ukazuje da je reč o drugoj fazi postojećeg poslovnog kompleksa, koji već predstavlja atraktivnu biznis destinaciju u gradu i koji se izdvojio svojom lokacijom, autentičnom arhitekturom i modernim konceptom.\n“Tržište nekretnina u Srbiji predstavlja veliki potencijal za razvoj čitavog regiona, a mi kao najveći investitor i vodeća kompanija za razvoj nekretnina u ovom delu Evrope umeli smo to da prepoznamo. Procenili smo da je upravo sada idealan trenutak za nove objekte i ovom investicijom odgovaramo na zahteve tržišta i zakupaca za poslovnim objektom koji može da odgovori na sve izazove i potrebe savremenog poslovanja”, izjavio je ovom prilikom Ingo Nissen, direktor MPC Properties.\nNavigator Business Centar 2 predstavlja još jednu važnu investiciju u portfelju kompanije u kome se nalaze objekti poput UŠĆE Shopping Centra, Mercator Centra Beograd, Ušće Tower I i II poslovnih centara, Navigator Business Centra, kao i drugih poslovnih i komercijalnih objekata, građenih po najvišim svetskim standardima. Novim poslovnim objektom upravljaće kompanija Confluence Property Management.\nTagovi: Confluence Property Manage, izgradnja, LEED standardi, MPC Properties, Navigator Bussines Centar 2, Novi Beograd\n← 62% profita od smartfona pripada Apple-u\nDrugi dan konferencije o VTK-u: Hakeri u Srbiji nisu bezbedni →


Vesti online / Vesti / Svet / Saudijski državni tužilac danas u Turskoj?\nOn će, kako je saopšteno iz Turske, razgovarati o poslednjim otkrićima o ubistvu Kašogija, prenosi AP.\nSaudijska Arabija nije zvanično najavila al-Modžebovu posetu, a ona dolazi samo nekoliko dana nakon što je direktorka američke Centralne obaveštajne agencije (CIA) posetila tursku zbog Kašogijevog ubistva.\nU međuvremenu, Turska traži izručenje 18 osumnjičenih Saudijaca za ubistvo Kašogija. AP navodi da je ministar spoljnih poslova Saudijske Arabije Adel al-Džubeir po svemu sudeći odbio takvu mogućnost.\nKašogi je ubijen 2. oktobra u saudijskom konzulatu u Istanbulu. Telo još uvek nije pronađeno.\nErdogan Saudijskoj Arabiji: Objavite gde je telo Kašogija


Petak, 30 Mart 2018 23:40\nDemofest iz Banjaluke podsjeća da je konkurs za sve regionalne demo bendove, koji žele da nastupe u takmičarskom dijelu programa festivala, otvoren još samo tri dana – preciznije, zatvara se 1. aprila u ponoć!\nDemofest koristi ovu priliku da još jednom pozove sve demo grupe sa ex-Yu prostora da pošalju svoje prijave na vrijeme i tako steknu uslove za eventualni nastup u Banjaluci, gdje će uz podršku Banjalučke pivare i UNESCO-a 11. godinu zaredom biti održan Demofest.\nDemofest nudi jedinstvenu priliku demo bendovima za nastup sa vrhunskim ozvučenjem i rasvjetom, pred oko 10.000 ljudi, kao i vrijedne nagrade za one koje stručni žiri proglasi najboljima.\nTakođe, bendovima koji budu nastupali u Banjaluci su plaćeni troškovi smještaja i imaju svoje domaćine.\nSve detalje u vezi sa konkursom, možete pronaći na zvaničnom Demofest sajtu na adresi http://demofest.org/konkurs/, kao i Facebook stranici festivala.\nPosljednja izmjena Petak, 30 Mart 2018 20:19\nViše iz kategorije: « RnR Records vam predstavlja – sHpiritus mOvens Srpsko pjevačko društvo ''Sloga'' priređuje treći Vaskršnji koncert »


Saudijski princ milijarder pušten iz pritvora - Regionplus\nJanuar 28, 2018 abid Svijet, Vijesti 0\nIstaknuti saudijski biznismen, princ Alwaleed bin Talal, oslobođen je nakon što je proveo više od dva mjeseca u pritvoru zbog optužbi za korupciju, prenosi agencija Reuters, pozivajući se na izvore iz ove porodice.\nPrinc Alwaleed, koji je bio uhapšen zajedno s većim brojem drugih članova kraljevske porodice, ministara i istaknutih poslovnih ljudi, stigao je u svoj dom u Rijadu u subotu, dodaje Reuters.\nNekoliko sati ranije, u intervjuu za ovu agenciju, Talal je kazao kako očekuje povlačenje optužbi protiv njega i oslobađanje tokom ovih dana.\n“Nema optužbi. Samo postoje diskusije između mene i vlasti. Vjerujem kako smo na pragu rješavanja svega”, istakao je ovaj 62-godišnjak.\nOn i druge osobe su uhapšeni početkom novembra, tokom “čistke protiv korupcije” u Saudijskoj Arabiji, i držani su kolektivno u hotelu “Ritz-Carlton”.\nU intervjuu princ govori kako će i dalje tvrditi da je nevin u svim razgovorima s vlastima o korupciji te kako će ostati u punoj kontroli svoje investitorske kompanije, bez zahtjeva da ustupi svoju imovinu vlastima.\nTokom ranijeg intervju, saudijski zvaničnik je naveo kako optužbe protiv ovog milijardera uključuju pranje novca, mito i iznudu.\nReuters prenosi kako su saudijske vlasti od pritvorenih tražile da predaju svoju imovinu i novac kako bi bili oslobođeni.\nOvi dogovori uključuju razdvajanje novca od imovine, kao što su nekretnine i dionice, te pristup bankovnim računima kako bi se vidjelo koliko imaju novca, naveo je jedan Reutersov izvor.\nU odnosu na raniji javni istup prošlog oktobra, princ Alwaleed je izgledao slabije, ali je potvrdio kako su se prema njemu dobro odnosili i odbacio priče o drugačijem tretmanu.\nIstakao je kako je pristao na intervju upravo da dokaže kako su priče o maltretiranju bile neistinite.\nOslobađanje princa Alwaleeda bin Talala, čije je bogatstvo magazin Forbes procijenio na 17 milijardi dolara, moglo bi vratiti povjerenje investitora u njegove poslove.\nDirektno ili preko firme Kingdom Holding, on ima udio u kompanijama kao što su Twitter i Citigroup.\nSaudijske vlasti navode kako imaju za cilj postizanje finansijskih dogovora s većinom osumnjičenih i vjeruju kako bi na taj način mogli sakupiti 100 milijardi dolara.\nProteklih dana su primijećeni znakovi slabljenja čistke, nekoliko drugih poznatih biznismena, kao što je Waleed al-Ibrahim, vlasnik regionalne TV mreže MBC, postigli su finansijske dogovore s vlastima, navodi agencija Reuters.


255 G2 (F0Z55EA)\nNapisao prota, 2009-10-13 07:48:05 u Novosti\nNova Canon imageRUNNER ADVANCE serija koristi Adobe tehnologiju za napredno štampanje, skeniranje i sigurnost dokumenata...\nCanon korporacija i „Adobe Systems Incorporated“ ušle su u globalni sporazum o ugradnji Adobe tehnologije u najnoviju seriju Canon rešenja za kancelarijska dokumenta, kako bi pomogle organizacijama da dostignu nove nivoe štampanja, skeniranja i sigurnosti dokumenata u kancelarijskom okruženju. Ovaj sporazum je nastavak saradnje dve kompanije, započete 2005. godine.\nZahvaljujući ovom partnerstvu, Canon, svetski lider u rešenjima digitalnih slika, promovisaće brojne Adobe tehnologije u okviru svoje nove Canon imageRUNNER ADVANCE serije, što će koristiti zaposlenima u oblastima izlaznih dokumenata, radnih tokova i sigurnosti. U pitanju su sledeće tehnologije:\nAdobe® PostScript® 3™ Printing\nNovi Canon imageRUNNER ADVANCE sistemi, sa ugrađenim mogućnostima za štampanje i podrškom za Adobe Postscript 3 biće na raspolanju organizacijama za pomoć pri postizanju boljeg kvaliteta i kontrole dokumenata po pristupačnoj ceni.\nPodržavajući Adobe PDF tehnologiju, uključujući PDF Reader® ekstenzije, PDF/A-1b arhiviranja, optimizovanja PDF-a za web, Adobe PDF formate dokumenata i digitalnih potpisa, novi Canon imageRUNNER ADVANCE sistemi sposobni su da poboljšaju informacione radne tokove krajnjeg korisnika u poslovnim procesima koji obuhvataju PDF format.\nAdobe LiveCycle® Rights Management ES\nIntegracijom sa Adobe LiveCycle Rights Management ES tehnologijom, korisnici mogu jednostavno primeniti LiveCycle sigurnosne polise za dokumenta na skenirana dokumenta, direktno sa kontrolnog ekrana imageRUNNER ADVANCE uređaja, i na taj način osigurati da su korporativne informacije zaštićene bez obzira na to gde i kome se šalju.\n“Saradnja sa partnerima koji su industrijski lideri, kao što je Adobe, omogućili su nam da razvijemo dodate vrednosti imageRUNNER ADVANCE platforme od koje očekujemo izuzetne koristi za regionalne i globalne organizacije,“ rekao je Gari Horsfal, direktor odeljenja za globalnu prodaju i profesionalne usluge Canon poslovnih rešenja u kompaniji Canon Europe. “Kombinacija naprednih Canon inovacija i vodećih Adobe tehnologija omogućiće da obe kompanije svojim korisnicima ponude poboljšana rešenja za upravljanje dokumentima kao i povećanu sigurnost dokumenata.“\n“Canon i Adobe imaju zajedničko nasleđe u obezbeđivanju prikladnih rešenja za dokumenta za tržište,“ komentariše Nareš Gupta, senior potpredsednik odeljenja za štampu i sigurnost kompanije Adobe. “Integracijom Adobe PDF tehnologije u vodeće Canon kancelarijske proizvode, preduzeća će moći da pretvore papirna dokumenta u inteligentni PDF format, zaštićen polisama i na taj način maksimiziraju svoj povraćaj od investicija.“\nCanon imageRUNNER ADVANCE serija je najnovija tehnološka ponuda ove kompanije i predstavlja novu platformu za dokument usluge koja spaja hardver, softver i usluge za napredna moderna poslovna okruženja. Podržavanjem najnovijih sposobosti Adobe Postscript-a LiveCycle-a i PDF formata dokumenta, korisnicima je obezbeđen veći stepen fleksibilnosti kada koriste novu imageRUNNER ADVANCE seriju za štampanje, skeniranje i skladištenje dokumenata.


Neplatišama TV pretplate će pleniti imovinu?\nTelevizijska pretplata uskoro će biti ukinuta, da bi ponovo bila vraćena od januara 2016. godine, u iznosu od 500 dinara.\nNacrt Zakona o javnim medijskim servisima, koji uređuje ovu oblast, trebalo bi da bude usvojen na prvoj narednoj sednici Vlade Srbije, a potom da po hitnom postupku stigne i pred poslanike.\nOn je deo paketa medijskih zakona u kome su još i nacrti zakona o javnom informisanju i o elektronskim medijima. Svi zajedno trebalo bi da budu usvojeni do kraja avgusta. Ovaj o javnim servisima najviše interesuje građane Srbije, jer im „zavlači ruku u džep“.\nRanije najave da će pretplata biti ukinuta ostvariće se čim prestane da važi postojeći zakon, ali je ovo stanje, prema nacrtu, oročeno do kraja 2015. godine. Za početak 2016. godine sve mora da bude spremno za novi model naplate. U međuvremenu, rad javnih servisa finansira se direktno iz budžeta Republike Srbije.\nTV pretplata biće naplaćivana kao taksa. Zasada je propisan iznos od 500 dinara, koji će se povećavati u skladu sa indeksom rasta potrošačkih cena. Iz posla naplate biće isključen EPS, a uplatnice će slati sami javni servisi. I Radio-televizija Vojvodine i Radio-televizija Srbije moraće da naprave bazu korisnika, a obavezu da plaćaju imaće korisnici ED brojeva, kojih je oko 3,2 miliona u Srbiji. Podatke o onima koji treba da plaćaju pretplatu prikupljaće od MUP, poreske uprave i elektrodistribucija, a Vlada će u roku od 90 dana doneti akt koji će urediti ovaj posao.\nAko poslanici usvoje zakon u obliku u kome ga je napisala radna grupa Ministarstva kulture i informisanja, neplatišama može biti zaplenjena imovina ili obustavljen deo zarade.\n„Ne treba praviti atmosferu kao da se uvodi nešto novo, specijalno za javne servise. I do sada su postojali mehanizmi prinudne naplate za druge komunalne i slične usluge i nema razloga da se za ovu taksu uvode posebna pravila“, objašnjava Slobodan Kremenjak, jedan od članova radne grupe koja je pisala nacrt zakona.\nNa novi model naplate, objašnjava se u obrazloženju nacrta zakona, treba da se pređe zbog manjkavosti postojećeg. Procenat naplate TV pretplate pao je na ispod 30 odsto, što rad javnog servisa čini neodrživim.\nSadašnje „radiodifuzne ustanove“ RTS i RTV zameniće – javne medijske ustanove RTS i RTV.\nOd plaćanja takse za gledanje TV programa biće izuzete škole, bolnice, udruženja osoba sa invaliditetom, ustanove za smeštaj socijalno ugroženih. Oslobođeni će biti, ako žive sami ili su hranioci porodice, svi penzioneri s minimalnim primanjima, gluvi, slepi, invalidi, korisnici socijalne pomoći, vlasnici objekta koji se ne koristi, ako već na drugoj adresi već plaćaju pretplatu.\n14 slika sa otvaranja Soundlovers festivala


Prednosti i izazovi mehanizma „non conviction base” predstavljene crnogorskim akterima – CG Live\nPrednosti i izazovi mehanizma „non conviction base” predstavljene crnogorskim akterima\nadmin 14/10/2021 1 min read\nSastanak Radne grupe za izradu zakonskih rješenja o ispitivanju porijekla imovine sa ekspertom Savjeta Evrope, gospođom Barbarom Lipovšek, održan je 11-12. oktobra ove godine u Podgorici, gdje su predstavljeni različiti modeli oduzimanja nezakonite imovine koji se ne zasnivaju na krivičnoj presudi, praktično iskustvo Slovenije i najbolje prakse i izazovi u primjeni ovog mehanizma.\nUčesnicima je prezentovan detaljan pregled sistema kaskadnog oduzimanja imovinske koristi koji je primijenjen u Sloveniji, o uslovima pokretanja oduzimanja nezakonite imovine koji se ne zasnivaju na krivičnoj presudi, istraživačkim metodama, zaštitu trećih lica, kao i da vide konkretne primjere istražnog naloga, naloga za oduzimanje i žalbe. Predstavljene su glavne karakteristike i drugih modela oduzimanja nezakonite imovine koji se ne zasnivaju na krivičnoj presudi, posebno britanski i irski model.\nU okviru predstojećih zakonskih izmjena koje bi crnogorskom pravnom sistemu predstavile oduzimanje nezakonite imovine a koji se ne zasnivaju na krivičnoj presudi, učesnici su razgovarali o obimu ovog pravnog mehanizma, nadležnim organima, međunarodnoj saradnje i pristupu podacima kao i o drugim praktičnim pitanja koja mogu nastati tokom implementacije ovog mehanizma.\nSastanak je organizovan u okviru zajedničkog programa Evropske unije i Savjeta Evrope „Horizontalni instrument za Zapadni Balkan i Tursku“; Faza II – „Borba protiv ekonomskog kriminala u Crnoj Gori (AEC-MNE)“ čiji su predstavnici bili prisutni tokom sastanka.\nTags: AKTERIMA BASE CONVITION IZAZOVI JECRNOGORSKIM MEHANIZMA NON PREDNOSTI PREDSTAVLJEN\nPrevious Treća Konferencija o vodama – Crna Gora 2021\nNext Premijer Krivokapić: Zajedničkim naporima da učinimo region digitalnim i bolje povezanim


Tači: Iz pozivnice Mogerinijeve je jasno da je sastanak Vučićem "prvi sastanak finalne faze dijaloga" - Jutarnji GLASnik\nPriština — Predsednik Kosova Hašim Tači izjavio da će sastanak sa predsednikom Srbije Aleksandrom Vučićem za vikend biti „prvi sastanak finalne faze dijaloga“.\n„Naš je cilj da se u ovoj završnoj fazi postigne pravno obavezujući sporazum između Kosova i Srbije koji će omogućiti normalizaciju odnosa naših zemalja i naroda“, kazao je Tači. Prema njegovoj proceni, došlo je vreme da se posle razgovora potpiše istorijski sporazum kojim će se okončati tragična epoha u odnosima.\n„Kosovo nema razloga da se plaši dijaloga niti njegovog epiloga. Mi smo imali smelost, znanje, potrebnu organizaciju i unutrašnje jedinstvo kako na konferenciji u Rambujeu, takođe i u Beču, da putem pregovora i pravičnog rata proglasimo nezavisnost i formiramo državu“, kazao je Tači.\nOn je rekao da zna da ga očekuju teški razgovori ali da on stremi okončanju dijaloga, kako bi se ubrzali integrativni procesi. „Kosovo će i u završnoj fazi imati podršku SAD koje su zainteresovane za postizanje konačnog sporazuma“, kazao je on.\n„Postizanje pravno obavezujućeg sporazuma znači da postanemo deo UN i NATO. Samo evropski glas i duh vodi Kosovo napred, prema evroatlanskoj perspektivi. Ovo pitanje pripada svima nama, u interesu je svih gradjana Kosova“, kazao je Tači i ocenio da taj proces neće imati gubitnika.


10 najboljih hotela koji primaju kućne ljubimce - Pistoia\nHoteli koji dozvoljavaju kućne ljubimce - Pistoia, Italija\nHoteli koji primaju kućne ljubimce - Pistoia\n34 od 107 objekata odgovaraju vašim filterima. Obriši sve filtere\nBr. 1 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 2 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 3 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 4 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 5 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 6 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 7 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 8 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 9 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 10 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 11 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 12 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 13 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 14 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 15 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 16 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 17 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 18 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 19 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 20 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia\nBr. 21 od 34 – objekti sa najboljim odnosom cena/kvalitet – Hoteli koji primaju kućne ljubimce - Pistoia